qundao/data-zh-poetry huggingface dataset:
行香子·登斋中小楼
作者：梁清标
朝代：清

雾敛高旻。楼敞无尘。捲残霞、恰受斜曛。俯凭飞槛，远眺城闉。看花如绣，山如沐，草如茵。绿窗窈窕，碧树缤纷。傍朱栏、怪石嶙峋。奇书堪把，浊酒重斟。喜冬宜雪，秋宜月，夏宜云。古道斜曛。野水孤村。暂停骖、频叩柴门。故人向劳，握手开樽。看三眠柳，千亩稻，一川云。抵掌高论，酒罢灯昏。问乾坤、得失谁分。尘缨堪濯，三径犹存。是柴桑里，隆中宅，武陵津。鸦乱斜阳。绿柳千行。村墟外、禾黍平岗。人家烟火，归垄牛羊。喜中山近，新市渡，是吾乡。亲朋聚首。浊醪在牖。乍相逢、先问农桑。三年京国，万里遐荒。看灯生晕，人已倦，话偏长。
解连环·送李武曾之囗阳，次电发韵
作者：梁清标
朝代：清
体裁：词

帝城急雨。向秋风摵摵，客游西楚。嗟枚叔、雪苑蹉跎，著短后衣轻，奚囊携去。小试经纶，伴熊轼、朱幡行部。吊濠梁战垒，是我当年，輶轩过处。问君舌仍在否。羡翩翩书记，文中之处。犹忆乐府新篇，展丽句乌丝，泠然忘暑。匹马红亭，正满目、汀芦飞絮。一任他、峥嵘骠骑，如何第五。
诉衷情 其一 忆家
作者：梁清标
朝代：清
体裁：词

绿杨影里子规啼。催得鬓丝丝。撩人暮春天气，画阁晚妆时。新柳困，远山低。思依依。五更细雨，半夜归鸿，一片花飞。
诉衷情 其三 旅怀
作者：梁清标
朝代：清
体裁：词

夕阳古道敛残霞。南雁数行斜。何缘人却如雁，迢递驿程赊。回首处，凤城遐。乱云遮。灯寒香阁，风起邮亭，人去天涯。
诉衷情 其二 咏莲
作者：梁清标
朝代：清
体裁：词

猩红弓样试风流。贴地软香浮。凌波巧笼纤笋，锦幄倍清幽。莲折瓣，月微钩。玉温柔。苔痕池上，泥印花间，尘迹楼头。
诉衷情 其四 无题
作者：梁清标
朝代：清
体裁：词

雪儿十载罢歌喉。一纸远相投。为伊暗想当日，牵动几般愁。银烛夜，彩云留。笑回眸。三更幽梦，千里风烟，何处红楼。
诉衷情·忆家
作者：梁清标
朝代：清

绿杨影里子规啼。催得鬓丝丝。撩人暮春天气，画阁晚妆时。新柳困，远山低。思依依。五更细雨，半夜归鸿，一片花飞。猩红弓样试风流。贴地软香浮。凌波巧笼纤笋，锦幄倍清幽。莲折瓣，月微钩。玉温柔。苔痕池上，泥印花间，尘迹楼头。夕阳古道敛残霞。南雁数行斜。何缘人却如雁，迢递驿程赊。回首处，凤城遐。乱云遮。灯寒香阁，风起邮亭，人去天涯。雪儿十载罢歌喉。一纸远相投。为伊暗想当日，牵动几般愁。银烛夜，彩云留。笑回眸。三更幽梦，千里风烟，何处红楼。
谒金门 其二 感怀
作者：梁清标
朝代：清
体裁：词

春寂寂。鸿雁几行归北。谁道家山浑咫尺。层层云树碧。十载伤心泪滴。往事不堪重忆。欲扫旧愁新又积。风柔难借力。
谒金门·新浴
作者：梁清标
朝代：清

人新沐。波溅一枝寒玉。半著轻罗香馥馥。妆残重结束。桃簟凉生绣缛。小立漏声偏速。换緉鞋儿刚一掬。奈何郎又促。春寂寂。鸿雁几行归北。谁道家山浑咫尺。层层云树碧。十载伤心泪滴。往事不堪重忆。欲扫旧愁新又积。风柔难借力。
谒金门·新浴·其一
作者：梁清标
朝代：清
体裁：词

人新沐。波溅一枝寒玉。半著轻罗香馥馥。妆残重结束。桃簟凉生绣缛。小立漏声偏速。换緉鞋儿刚一掬。奈何郎又促。
谢池春·花朝
作者：梁清标
朝代：清
体裁：词

赵苑烟霏，青入春山如画。叹无端、钓纶收罢。轻寒轻暖，有晴郊车马。那堪酬、好天良夜。朱门绮户，处处秋千高挂。斗新妆、东风帘下。花朝孤邸，怕酒阑灯灺。何时向、成都占卦。
谢池春慢·寒食，用张先韵。
作者：梁清标
朝代：清
体裁：词

湘帘绣幕，早吹得、东风到。禁火碧烟疏，上冢香尘晓。柳岸青方嫩，花墅红犹少。酒旗斜，岚岫渺。沙平草细，野水连残照。五陵挟弹，争走马、长楸道。天气晴兼雨，人面嚬还笑。雾染春衫湿，歌溜莺声小。时虚度，愁未了。调笙何处，总如伊凉调。
谢秋娘·舟中女
作者：梁清标
朝代：清
体裁：词

谁家女，十四正妑头。临水窥窗分黛色，惊人却步褪莲勾。怕惹燕莺愁。
贺新郎 其一 元夜用顾庵学士韵赠蛟门
作者：梁清标
朝代：清
体裁：词

十里珠帘卷。遍烧灯、暗尘随马，钿车齐遣。缥缈箫声明月下，更喜露华初泫。寒犹峭、春衣重茧。花市歌楼牙拍按，正御沟、冰泮流澌浅。火树合，星桥展。晚妆才试芙蓉显。倚银屏、归人未卜，金钗划扁。门外锦鞯何处客，频嘱系铃小犬。寻好梦，香衾权免。午夜大酺人竞醉，罢严城、鱼钥金吾典。听玉漏，东风剪。
贺新郎 其三 九日
作者：梁清标
朝代：清
体裁：词

风雨开茅屋。报昨夜、东篱才放，一枝黄菊。再度重阳柴桑里，过酒邻墙非俗。好受享、灯青樽绿。身健喜逢佳客至，把茱萸、仔细看何足。贪漏永，剪桦烛。高楼已纵登临目。最关情、遥峰叠翠，澄溪拖玉。老去悲秋萧萧发，魂梦偏宜乡曲。况几阵、霜鸿南逐。天上故人频劝驾，奈山中、猿鹤怜幽独。谁更解，清闲福。
贺新郎 其二 蛟门纳姬次芝麓宗伯韵
作者：梁清标
朝代：清
体裁：词

锦幄红霞卷。赋催妆、鹊桥已驾，青鸾先遣。才子广陵年尚少，下直墨华犹泫。奁镜伴、乌丝蚕茧。携得御炉香满袖，正天生、初渡银河浅。京兆笔，晴窗展。远山肯使眉痕显。倦支颐、流苏低亚，筠笼微扁。吹罢凤箫闲对弈，乱局须凭猧犬。吟蟋蟀、西堂愁免。欲博琴台人一笑，解鹴裘、好向垆头典。莲漏永，兰缸剪。
贺新郎 其五 午日贺友人约姬
作者：梁清标
朝代：清
体裁：词

绮阁迎新暑。捲湘帘、冰纨初展，红榴争吐。此日双蛾才画了，十样眉痕重谱。早试罢、银瓶薇露。斗帐浓薰宫饼热，听玉箫、吹彻朱楼午。莲得偶，鸾双舞。彩毫自写香奁句。想灯前、定情良夜，红窗私语。佳丽东南浑占断，不分春光归去。倩乳燕、雏莺留住。嫁得风流金马客，似当年、络秀传千古。兰梦叶，天应许。
贺新郎 其六 蕉林听雨，次许文石韵
作者：梁清标
朝代：清
体裁：词

帘静薰风转。傍窗纱、阴阴蕉影，凉生庭院。鱼鸟亲人尘不到，篱畔紫薇初绽。危坐久、宜摊书卷。一阵雨来声淅沥，水红花、似袅澄江岸。青玉响，云光乱。闲阶处处莓苔遍。展巾箱、前贤宝墨，聊供清玩。几曲朱阑新霁后，蛱蝶飞飞频见。解人意、索涛瓷盏。剥啄漫教来热客，上花梢、新月浑堪恋。荷盛世，全樗散。
贺新郎 其四 梦寤
作者：梁清标
朝代：清
体裁：词

双鬓和愁织。叹几年、飓风骇浪，飘摇京国。百尺元龙楼上卧，静看荣枯得失。正满目、疏烟澹日。搔首青天频借问，奈浮云、漠漠无消息。俯仰事，皆陈迹。当时浪作金闺客。到此际、壮怀消尽，禅心顿寂。旅雁数声沙畔冷，别浦芙蓉萧瑟。但此意、谁人识得。一枕梦回残月晓，尽谈空、说有何从觅。暮鼓罢，晨钟急。
贺新郎·元夜用顾庵学士韵赠蛟门
作者：梁清标
朝代：清

十里珠帘卷。遍烧灯、暗尘随马，钿车齐遣。缥缈箫声明月下，更喜露华初泫。寒犹峭、春衣重茧。花市歌楼牙拍按，正御沟、冰泮流澌浅。火树合，星桥展。晚妆才试芙蓉显。倚银屏、归人未卜，金钗划扁。门外锦鞯何处客，频嘱系铃小犬。寻好梦，香衾权免。午夜大酺人竞醉，罢严城、鱼钥金吾典。听玉漏，东风剪。锦幄红霞卷。赋催妆、鹊桥已驾，青鸾先遣。才子广陵年尚少，下直墨华犹泫。奁镜伴、乌丝蚕茧。携得御炉香满袖，正天生、初渡银河浅。京兆笔，晴窗展。远山肯使眉痕显。倦支颐、流苏低亚，筠笼微扁。吹罢凤箫闲对弈，乱局须凭猧犬。吟蟋蟀、西堂愁免。欲博琴台人一笑，解鹴裘、好向垆头典。莲漏永，兰缸剪。风雨开茅屋。报昨夜、东篱才放，一枝黄菊。再度重阳柴桑里，过酒邻墙非俗。好受享、灯青樽绿。身健喜逢佳客至，把茱萸、仔细看何足。贪漏永，剪桦烛。高楼已纵登临目。最关情、遥峰叠翠，澄溪拖玉。老去悲秋萧萧发，魂梦偏宜乡曲。况几阵、霜鸿南逐。天上故人频劝驾，奈山中、猿鹤怜幽独。谁更解，清闲福。双鬓和愁织。叹几年、飓风骇浪，飘摇京国。百尺元龙楼上卧，静看荣枯得失。正满目、疏烟澹日。搔首青天频借问，奈浮云、漠漠无消息。俯仰事，皆陈迹。当时浪作金闺客。到此际、壮怀消尽，禅心顿寂。旅雁数声沙畔冷，别浦芙蓉萧瑟。但此意、谁人识得。一枕梦回残月晓，尽谈空、说有何从觅。暮鼓罢，晨钟急。绮阁迎新暑。捲湘帘、冰纨初展，红榴争吐。此日双蛾才画了，十样眉痕重谱。早试罢、银瓶薇露。斗帐浓薰宫饼热，听玉箫、吹彻朱楼午。莲得偶，鸾双舞。彩毫自写香奁句。想灯前、定情良夜，红窗私语。佳丽东南浑占断，不分春光归去。倩乳燕、雏莺留住。嫁得风流金马客，似当年、络秀传千古。兰梦叶，天应许。帘静薰风转。傍窗纱、阴阴蕉影，凉生庭院。鱼鸟亲人尘不到，篱畔紫薇初绽。危坐久、宜摊书卷。一阵雨来声淅沥，水红花、似袅澄江岸。青玉响，云光乱。闲阶处处莓苔遍。展巾箱、前贤宝墨，聊供清玩。几曲朱阑新霁后，蛱蝶飞飞频见。解人意、索涛瓷盏。剥啄漫教来热客，上花梢、新月浑堪恋。荷盛世，全樗散。
越溪春·高司寇召饮，演秣陵春新剧
作者：梁清标
朝代：清
体裁：词

二月莺啼风日丽，蒋径暂开扃。主人情重倾杯斝，剪烛花、奏出新声。太史填词，秣陵春色，司寇园亭。风流双影分明。搬演小秦青。丽谯三点四点漏滴，华堂斗转参横。多难一身行乐地，俯仰欲沾缨。
踏莎行 其一 西郊观荷
作者：梁清标
朝代：清
体裁：词

高柳蝉声，远山霁色。田田菱叶呈秋碧。陂塘咫尺隔红尘，荷香不傍红尘客。露缀蒲桃，风行几席。稻花开处黄云结。渔村荻浦是吾家，十年噩梦同君说。
踏莎行 其三 送春
作者：梁清标
朝代：清
体裁：词

暖入晴窗，帘垂朱户。阑珊花事今如许。长天嘹呖两三声，闲愁不共征鸿度。暗换薰风，忙催柳絮。五陵衣马芳原暮。画楼人倚绿肥时，落红晓捲残春去。
踏莎行 其二 暮春
作者：梁清标
朝代：清
体裁：词

莺啭林梢，蝶沾粉絮。押帘银蒜牵蛛缕。鸳鸯幔揭郁金寒，秋千索挂东风暮。绿暗西园，雁沉南浦。檀郎骄马知何处。章台街里片花飞，红粉楼中三月雨。
踏莎行·西郊观荷
作者：梁清标
朝代：清

高柳蝉声，远山霁色。田田菱叶呈秋碧。陂塘咫尺隔红尘，荷香不傍红尘客。露缀蒲桃，风行几席。稻花开处黄云结。渔村荻浦是吾家，十年噩梦同君说。莺啭林梢，蝶沾粉絮。押帘银蒜牵蛛缕。鸳鸯幔揭郁金寒，秋千索挂东风暮。绿暗西园，雁沉南浦。檀郎骄马知何处。章台街里片花飞，红粉楼中三月雨。暖入晴窗，帘垂朱户。阑珊花事今如许。长天嘹呖两三声，闲愁不共征鸿度。暗换薰风，忙催柳絮。五陵衣马芳原暮。画楼人倚绿肥时，落红晓捲残春去。
辘轳金井 其一 江南春暮
作者：梁清标
朝代：清
体裁：词

暖云如粉，草芊绵、画阁晓妆时节。鸾镜初开，把春衫香裛。抛残线帖。向柳外、听莺寻蝶。浅水溪桥，笑招女伴，桃根桃叶。沙堤踏青步屧。尽风吹钿朵，裙钗波溅，斗草平芜，逞芙蓉双颊。花铃暗掣。早惊见、绿杨飞雪。报道春归，海棠落尽，杜鹃啼歇。
辘轳金井 其二 立秋
作者：梁清标
朝代：清
体裁：词

湿云成片，暑将收、熠耀树间光小。屋角斜阳，早西风吹到。帘栊静悄。香乍送、玉簪开了。几处菌衣，一庭急雨，炎蒸如扫。流年暗中又耗。看桃笙欲滑，纱幔轻揭，秋入雕栏，更榴残荷老。鸳鸯睡好。怕听得、晓鸡频报。枕畔凉侵，阶前露重，檐啼娇鸟。
辘轳金井·江南春暮
作者：梁清标
朝代：清

暖云如粉，草芊绵、画阁晓妆时节。鸾镜初开，把春衫香裛。抛残线帖。向柳外、听莺寻蝶。浅水溪桥，笑招女伴，桃根桃叶。沙堤踏青步屧。尽风吹钿朵，裙钗波溅，斗草平芜，逞芙蓉双颊。花铃暗掣。早惊见、绿杨飞雪。报道春归，海棠落尽，杜鹃啼歇。湿云成片，暑将收、熠耀树间光小。屋角斜阳，早西风吹到。帘栊静悄。香乍送、玉簪开了。几处菌衣，一庭急雨，炎蒸如扫。流年暗中又耗。看桃笙欲滑，纱幔轻揭，秋入雕栏，更榴残荷老。鸳鸯睡好。怕听得、晓鸡频报。枕畔凉侵，阶前露重，檐啼娇鸟。
过椒山先生墓
作者：梁清标
朝代：清
体裁：七言律诗

曾读遗书叹直臣，遥阡极望更沾巾。一身生死留天地，两疏淋漓泣鬼神。鸟集墓门名不恭，鹤归华表恨如新。行行立马秋风急，杯酒何年荐涧蘋。
过顺德感怀
作者：梁清标
朝代：清
体裁：七言律诗

名城犹忆少年游，此日寒烟朔雁秋。桑柘依然怜故苑，河山无恙壮邢州。一身生死孤儿在，千古艰难国士酬。唐相丰碑遥可望，西风萧瑟起松楸。
连理枝·闺情
作者：梁清标
朝代：清
体裁：词

暮霭生虚幌。雪片飘如掌。蝉鬓微松，水沉香冷，帘旌休敞。望远游孤客。蜡媒消尽，金钗坠响。
送宝臣舅氏之任临洮
作者：梁清标
朝代：清
体裁：七言律诗

寒风猎猎木棉裘，燕领书生赋远游。歧路一尊河朔泪，夕阳万里陇云愁。函关夜雪鸣鸡度，洮水春冰绕塞流。惜别酒杯须更进，男儿壮事在吴钩。
送张仲若司马开府云中
作者：梁清标
朝代：清
体裁：七言律诗

甲帐风清昼不欢，壮君三十早登坛。每烧北阙莲花炬，俄进西台獬豸冠。组练千群应变色，塞垣六月自生寒。居庸关外山形峻，涿鹿云开驻马看。
送张伯珩同年按蜀
作者：梁清标
朝代：清
体裁：七言律诗

衔命西行白简寒，儒臣初著惠文冠。蚕丛惟有青磷起，伏莽当如赤子看。按部诸侯争负弩，洗兵三峡见安澜。兹行雨露沾殊俗，无复兴歌《蜀道难》。
送李吉津出塞
作者：梁清标
朝代：清
体裁：七言律诗

生别妻孥出塞门，严城哀角动黄昏。文章自昔憎时命，痛哭终当感至尊。汉吏多持廷尉法，中朝谁举鲍生幡？此行渐入龙庭去，不用投诗吊屈原。
送李蘅若同年之岭右
作者：梁清标
朝代：清
体裁：五言律诗

五岭天垂尽，曾经马伏波。气蒸飞鸟避，木合夜猿多。徭洞堪传檄，楼船尚枕戈。汉家铜柱在，事业莫蹉跎。
送萧都阃之云中
作者：梁清标
朝代：清
体裁：七言律诗

缓带翩翩早策勋，旌旄北逐雁鸿群。日高涿鹿消边雪，马渡飞狐起朔云。却敌吹笳刘越石，弯弓饮羽李将军。坐看紫塞烽烟绝，盾墨先驰露布文。
醉乡春·十六夜
作者：梁清标
朝代：清
体裁：词

院院烧灯何早。重把金樽倾倒。桂阙影，一分亏，碧海青天人老。红袖桥边微笑。点缀春风多少。银花合，玉珂鸣，歌楼万点星毬小。
醉春风·除夕
作者：梁清标
朝代：清
体裁：词

春色浑如昨。烧烛闻宵柝。追思往事总成尘，错。错。错。出岫闲云，忘机鸥鸟，那堪耽搁。三载甘萧索。又被浮名缚。重来人事一翻新，薄。薄。薄。爆竹声中，屠苏杯底，且同斟酌。
醉桃源·季夏雨后，饮舅氏园中
作者：梁清标
朝代：清
体裁：词

古槐疏柳度轻飙。荷香隔院飘。棚阴清露缀葡桃。开樽兴倍豪。金跳脱，紫檀槽。有人态色饶。解襟灭烛影萧萧。严更促丽谯。
醉花阴 其一 临济村赏蔷薇
作者：梁清标
朝代：清
体裁：词

临水柴门槐影护。只合幽人住。篱落带斜阳，一架蔷薇，习习香风度。绿阴碧藓开樽处。客醉忘归去。远树杜鹃啼，溪静林深，疑是江南路。
醉花阴·临济村赏蔷薇
作者：梁清标
朝代：清

临水柴门槐影护。只合幽人住。篱落带斜阳，一架蔷薇，习习香风度。绿阴碧藓开樽处。客醉忘归去。远树杜鹃啼，溪静林深，疑是江南路。疏影一枝风袅袅。暗送寒香小。浅水照横斜，高士山中，春色生多少。黄昏孤枕江声悄。新月窥人好。遥忆绮窗前，晴雪霏霏，银蒜垂帘早。
醉花阴·临济村赏蔷薇
作者：梁清标
朝代：清
体裁：词

疏影一枝风袅袅。暗送寒香小。浅水照横斜，高士山中，春色生多少。黄昏孤枕江声悄。新月窥人好。遥忆绮窗前，晴雪霏霏，银蒜垂帘早。
醉蓬莱·寿张温如中丞六秩
作者：梁清标
朝代：清
体裁：词

想中丞当日，节拥西江，泽流南浦。滕阁凭阑，看珠帘飞雨。拂袖归来，沉枪苔卧，付酒经茶谱。油幕功成，经纶垂手，烟霞结侣。骀荡春风，门前列戟，笑引金樽，莱衣争舞。花满楼台，道先生初度。将相神仙，公今兼矣，更何人堪伍。牙拍清丝，倚灯频奏，铙歌朱鹭。
金人捧露盘·游灯市
作者：梁清标
朝代：清
体裁：词

忆当年，灯灿烂，影交加。走御街、宝骑轻车。风光一样，帝城妆点恁繁华。玄都观里，浑如梦、重开桃花。袅珠鞭，衣马客，新意气，竞相夸。笑挥金、尽把春赊。无边烟月，都归貂锦五侯家。小窗谁识，真消息、梅影横斜。
金凤钩 其一 燕来
作者：梁清标
朝代：清
体裁：词

忽闻燕，来何处。向树底、双双小语。一春消息，故人情重，不爽佳期唯汝。自怜每被多情误。频劝取、不须飞去。絮泥衔得，为谁辛苦。空傍人家门户。
金凤钩 其二 上巳
作者：梁清标
朝代：清
体裁：词

春偷减，赊无计。怪非雨、非晴天气。梨花开落，情多生怨，难向芳草修禊。长安水畔新蒲细。可更有、佳人拾翠。兰房徙倚，梦回窥镜试。验朱颜凋未。
金凤钩·燕来
作者：梁清标
朝代：清

忽闻燕，来何处。向树底、双双小语。一春消息，故人情重，不爽佳期唯汝。自怜每被多情误。频劝取、不须飞去。絮泥衔得，为谁辛苦。空傍人家门户。春偷减，赊无计。怪非雨、非晴天气。梨花开落，情多生怨，难向芳草修禊。长安水畔新蒲细。可更有、佳人拾翠。兰房徙倚，梦回窥镜试。验朱颜凋未。
金明池·十六夜，用秦少游韵
作者：梁清标
朝代：清
体裁：词

气暖璇霄，波融太液，宝拘分开辇路。当此夜、衣香人面，星桥畔暗尘如雨。奈银花、火树萧条，频凝望、角抵鱼龙何处。正门掩东风，笛横别院，让与侯家歌舞。欲倩东皇强作主。把三夕春光，一宵留住。金缕奏、漏声停滴，玉缸倒、客怀莫诉。况年来、子野多情，看天外烽烟，人间荼苦。仗冉冉韶华，溶溶残月，都向醉乡归去。
金菊对芙蓉·赠杨亭玉学博，士龙谓陆子恂若，龙眠谓方侍御邵村也。
作者：梁清标
朝代：清
体裁：词

新雁穿云，苍葭缀露，伤离最是清秋。正客星渐远，数赋登楼。比邻一载频携手，听旧雨、茗碗灯篝。士龙已去，巨源又别，萍散皇州。袱被兰若迟留。更客到龙眠，共醉垆头。叹广文独冷，旅鬓霜稠。才人憔悴哀庾信，青衫拥、长揖公侯。莫嫌禄薄，盘中苜蓿，儒吏风流。
钗头凤·闺怨
作者：梁清标
朝代：清
体裁：词

帘栊悄。流苏小。薰笼斜倚香还袅。欢方嫩。愁来顿。纤腰非旧，湘裙争寸。褪。褪。褪。钗轻掉。梅如笑。银缸生晕灯花爆。春将近。鸿无信。天涯人远，金钱难问。恨。恨。恨。
锦堂春·闺情
作者：梁清标
朝代：清
体裁：词

绕砌试探芳信，捲帘放出香烟。小楼几阵廉纤雨，寒食杏花天。鸾镜羞窥瘦影，鸳衾愁里春眠。呢喃唤醒深闺梦，双燕到堂前。
锦帐春·春暮
作者：梁清标
朝代：清
体裁：词

柳色摇金，莺声如剪。谁打叠、春光成片。落花风，寒食雨，想海棠睡晚。重帘深院。何限离情，这般消遣。收拾去、韶光一半。语东君，留暮景，把芳菲莫捲。人归非远。
锦缠道·初度
作者：梁清标
朝代：清
体裁：词

冰雪柴门，寂寞岁寒时候。跳双丸、悬弧今又。风尘澒洞人非旧。剩得闲身，浪逐烟波叟。叹种种颠毛，不堪回首。春酿熟、好烹羔剪韭。佳人翠袖殷勤，且主盟花月，漫说经纶手。
阮郎归·登楼酹月
作者：梁清标
朝代：清
体裁：词

碧天无际近中秋。台高树影稠。雪儿一曲韵悠悠。箫声出画楼。银箭促，暮云流。娟娟月似钩。寒消酒力兴偏幽。佳人翠袖愁。
阳台梦·悼亡
作者：梁清标
朝代：清
体裁：词

深秋院落房栊暮。倚栏细数经行处。浓香画幔挂珊瑚，锁疏烟薄雾。空阶风飒飒，吹散芳魂几缕。一帘灯火又昏钟，疼煞黄花雨。
雨中花·灯宵后小雨
作者：梁清标
朝代：清
体裁：词

前夜残灯薄雾。燕燕莺莺无数。联袂香停，弄箫人远，几阵廉纤雨。几倚乌皮吟短句。红烛依人如故。看有限风光，无端春思，不分闲窗暮。
雨中花慢·赠陆云士归武林
作者：梁清标
朝代：清
体裁：词

江左词人，襆被囊诗，京华数载淹留。有三都赋就，纸贵神州。户外车轮尝满，句中烟景全收。问王家簟扇，座上群贤，谁夺先筹。长卿意倦，风雨归装，还访西子湖头。秋色好、芙蓉十里，香发汀洲。结社重寻旧侣，看山几醉江楼。莫耽花月，再来燕市，慰我离忧。
雨中花第四体·听雨
作者：梁清标
朝代：清
体裁：词

百尺楼中香一缕。梦乍醒、庄生栩栩。栖半亩烟云，几竿修竹，咫尺潇湘浦。趺坐垂帘浑不语。听淅沥、落英无数。怪风袅孤灯，凉生衫袖，多是芭蕉雨。
霜叶飞·冬日寄怀杜子静
作者：梁清标
朝代：清
体裁：词

小斋寒冽。疏灯烬，故人梦牵梁月。贫交管鲍等轻尘，叹世情非昔。极望里、五云清切。双鱼频寄田间客。看今古茫茫，问谁是、市中屠狗，西州豪杰。犹忆祖帐青门，河梁抗手，不数阳关三叠。归来松菊未荒芜，已自合鸠拙。霸陵老、岂因人熟，当年对酒燕山雪。怅离群、回首处，碣石风高，滹沱冰结。
青玉案 其一 重阳
作者：梁清标
朝代：清
体裁：词

帝城九日晴偏好，叹秋水、芦花老。送目登楼云浩渺。疏林烟霭，夕阳宫阙，数点苍山小。经年车马东华道。节序匆匆、寒霜早。遥忆东篱花绽了。新醪才熟，茱萸同插，一个人儿少。
青玉案 其二 题扇面蜂蝶
作者：梁清标
朝代：清
体裁：词

落花飞絮游丝罥。傍若个、秋千院。凤子蜻蛉双翅颤。寻香沾粉，缀红成片。莫使愁人见。绿烟如织银塘慢。性癖长耽花鸟伴。苦被黄尘催鬓短。谢池春咏，滕王蝶恋。写入轻罗扇。
青玉案·重阳
作者：梁清标
朝代：清

帝城九日晴偏好，叹秋水、芦花老。送目登楼云浩渺。疏林烟霭，夕阳宫阙，数点苍山小。经年车马东华道。节序匆匆、寒霜早。遥忆东篱花绽了。新醪才熟，茱萸同插，一个人儿少。落花飞絮游丝罥。傍若个、秋千院。凤子蜻蛉双翅颤。寻香沾粉，缀红成片。莫使愁人见。绿烟如织银塘慢。性癖长耽花鸟伴。苦被黄尘催鬓短。谢池春咏，滕王蝶恋。写入轻罗扇。
题新安刘孝子卷
作者：梁清标
朝代：清

上谷节义乡，异人称辈出。容城有两贤，高名掩白日。流风今未衰，闾巷多可述。忆昔过范阳，懿德喧街术。烈女动鬼神，庭葩改素质。臧获护主丧，万里有始卒。稚儿牵母裳，风雨来？？。今复闻刘子，孝诚何专一。举刃血沾濡，忘身疗母疾。避人嫌钓名，天地为萧瑟。奇行虽不经，至性岂恒匹。古远俗日偷，畴能全天秩。卓矣追前贤，后先并崒嵂。垂范千万年，炳烺良史笔。
题新安刘孝子卷
作者：梁清标
朝代：清
体裁：古风

上谷节义乡，异人称辈出。容城有两贤，高名掩白日。流风今未衰，闾巷多可述。忆昔过范阳，懿德喧街术。烈女动鬼神，庭葩改素质。臧获护主丧，万里有始卒。稚儿牵母裳，风雨来��。今复闻刘子，孝诚何专一。举刃血沾濡，忘身疗母疾。避人嫌钓名，天地为萧瑟。奇行虽不经，至性岂恒匹。古远俗日偷，畴能全天秩。卓矣追前贤，后先并崒嵂。垂范千万年，炳烺良史笔。
题新安刘孝子卷
作者：梁清标
朝代：清
体裁：古风

上谷节义乡，异人称辈出。容城有两贤，高名掩白日。流风今未衰，闾巷多可述。忆昔过范阳，懿德喧街术。烈女动鬼神，庭葩改素质。臧获护主丧，万里有始卒。稚儿牵母裳，风雨来𩘟𩘟。今复闻刘子，孝诚何专一。举刃血沾濡，忘身疗母疾。避人嫌钓名，天地为萧瑟。奇行虽不经，至性岂恒匹。古远俗日偷，畴能全天秩。卓矣追前贤，后先并崒嵂。垂范千万年，炳烺良史笔。
风流子·长安寒食
作者：梁清标
朝代：清
体裁：词

宵来风槭槭，清明候、做出凤城春。正绮陌喧阗，尘沙扑面，羽书杂遝，薄领劳人。关情处，故园调杏酪，上冢碾香轮。榆荚影边，酒旗何处，山桃村里，金勒如云。蹉跎时序改，流莺唤几度，怅望斜曛。空听稠饧卖罢，新燕声频。看秋千院落，双垂綵索，梨花雨夜，深闭重门。曾否丽人水畔，鸟啄红巾。
飞雪满群山·赠庄澹庵宫坊入秦
作者：梁清标
朝代：清
体裁：词

廿载通家，五云仙客，烟霞未改朱颜。中林久卧，春明重入，共传前度人远。拥图书满载，浑不让、襄阳画船。西行投袂，衣装短后，仗策入秦关。喜此日、咸京烽火息，嶷然天府，百二清山。风高鄠杜，霜清韦曲，孤吟驴背桥湾。助军储塞下，归来正、花明柳妍。长扬羽猎，抽毫赋作杨马看。
高山流水·题汪蛟门少壮三好图
作者：梁清标
朝代：清
体裁：词

舍人早达擅才名。写孤怀、聊寄丹青。红袖俨成行，清丝奏出新声。牙签满、图史纵横。便便腹，指点双鬟索酒，小妇鸣筝。且闲情作达，蜗角讵堪争。飞腾。看徵逐如许，浑冷落、翠黛金罂。千古有彦瑜，知己长揖为朋。世人谁醉、复谁醒。破愁城，吾衰读书恨晚，杯酌难胜。尽风流三般，总让与汪生。
鱼游春水·上谷立春
作者：梁清标
朝代：清
体裁：词

东风开晓市。晴照金台云气紫。春来天上，巷陌渐薰罗绮。玉烛长调禁苑中，锦鞯争试香尘里。吹笛一声，画楼独倚。三辅名城高起。又见鬓边新燕子。青幡兼遇灯宵，韶光信美。闺人划损钗头凤，羁客愁倾樽内蚁。归梦如酲，流年似水。
鹧鸪天·春雨
作者：梁清标
朝代：清
体裁：词

满载离愁听晓鸡。一天风雨昼凄凄。朝来画艇春波滑，云暗遥峰黛色低。魂欲断，路还迷。山深恼煞鹧鸪啼。镜中珍重朱颜好，指日帆悬楚水西。
龙兴寺东院联
作者：梁清标
朝代：清
体裁：联

为定慧，为声闻，布金地于祗园，六通朗彻；或净名，或缘觉，转法轮于鹿苑，五蕴圆明。
龙兴寺准提庵联
作者：梁清标
朝代：清
体裁：联

月上斗圆光，示教禅心兼法味；风吹清梵乐，归诚景福应真言。
天台山中
作者：梁清格
朝代：清

云从山中来，我向云中去。云飞不可留，欲访藏丹处。
同苍岩公白游城南
作者：梁清远
朝代：清

清流贯云木，水际有人家。颓径侵芳草，疏篱罥落花。天晴霞散影，野静雁依沙。景物看如此，行吟日已斜。
秋怀
作者：梁清远
朝代：清

浑浑斜日照金台，何处啼乌带影来。太液乱流衣带绕，西山晚翠画屏开。中原豺虎增郊垒，四野归鸿恋草莱。极目关河无限思，漫歌《五噫》有余哀。
挽张百熙联
作者：梁焕奎
朝代：清
体裁：联

劳在殿廷，功在学校，忧在国家，志业未全伸，薄海久思贤宰辅；不设城府，不立门庭，不分畛域，丰神忆初睹，曲江如对古名臣。
书砦居屋壁
作者：梁熙
朝代：清

阴气昏白日，冻雀噪暮枝。徘徊如有待，纡徐掩户迟。念昨愁不寐，悬席透夜飔。隙月点霜被，病骨冷难支。断墙集野砾，遂若惬幽私。烧灯拾僵蠹，竹素欣相披。侧身还怅望，儒术欲何为。土壁摇寒影，萧条十年思。
去秦
作者：梁熙
朝代：清

青阳催淑景，林麓一朝新。鸟鸣东郊路，飘然今去秦。惟昔抗遐想，岂期傍风尘。蒲鞭违夙愿，中夜自酸辛。将投衡泌老，翻作京国人。潦倒时何济，展转志欲伸。父老壶浆惠，道周拥劝频。今年雨泽足，君不待芳春。对此心恻恻，幽怀未易陈。知尔难忘旧，泪眼寄渭滨。
咸阳
作者：梁熙
朝代：清

青门昔傍渭滨行，岂意秋风到渭城。不尽寒波斜日动，可怜荒野暮云平。雄图过眼迷三辅，别酒当歌叠四声。槐里宵深残烛下，还将杂记阅《西京》。
壬午出汴城五年不复经过丁亥计偕循内堤望坏垣有悲往事
作者：梁熙
朝代：清

斯城仍聚水，过客欲招魂。惨目今如见，微生昔竟存。民终煎市釜，寇自荡宫门。河伯浮余息，临流永戴恩。
早寒
作者：梁熙
朝代：清

秋风吹雨尝如此，不合萧萧入客耳。碧草摇风湿欲翻，玄蝉抱叶泠然止。祇林一卧岁时阑，可奈无衣悲早寒。悲歌乍放声还歇，今日谁听《行路难》。
潼关
作者：梁熙
朝代：清

川原缭绕望中收，西映残阳旧戍楼。形势长连三辅壮，风云自涌大河流。泥封函谷无诸国，瓜种东陵有故侯。还忆繁台沦陷日，曾开玉帐控中州。
雨中遣怀和刘伯启韵
作者：梁熙
朝代：清

无镫弹时少，为园闭日长。匡床秋得适，布被雨知凉。树许江潭赋，花因栗里香。平生萧瑟意，身世好谁商。
古意寄汤吉甫
作者：梁玉绳
朝代：清

故衣未可弃，故人未可忘。衣故身所便，人故情益长。自君长安去，谁与共翱翔。登高望四野，烟水苍茫茫。愿随北飞鸟，扶摇到君旁。君旁不可到，风急毛羽伤。缁尘三十丈，素衣变玄裳。长安非易居，何不归故乡。
同应叔雅及仲雅丈往毗陵过黄埠墩坐篷顶玩月小饮
作者：梁玉绳
朝代：清

风声飒飒吹帆樯，菰蒲夹岸如人长。行尽菰蒲凡几曲，船头船尾明月光。月光照彻篷窗几，惊醒幽人夜半起。不坐舟中坐舟顶，恍然身在层霄里。应君轩爽张君豪，仰天大笑倾金舠。余沥还将洒湖水，欲把明湖变浊醪。是时残魄没幽岭，坐久水风侵袂冷。万蛙声里一孤舟，东方欲白星辰静。
得王栗臣孝廉札奉寄
作者：梁玉绳
朝代：清

燕北书传一雁过，年华每自惜蹉跎。尘埃袍草功名薄，风雨槐花涕泪多。已是言愁推卫玠，那逢荐士有常何。剧怜都讲谈经处，岁月相思发浩歌。
春暮自吴门至松江
作者：梁玉绳
朝代：清

欲共春风语，轻舟逐鸟飞。落花沽酒店，芳草钓鱼矶。平野天边尽，遥山烟外微。村童挑荠菜，笑趁夕阳归。忽听吴歌起，歌声趁轧哑。残潮随去艇，远树带飞鸦。几点过云雨，新枝闰月花。溪湾将泊处，挂网两三家。
春暮自吴门至松江·其一
作者：梁玉绳
朝代：清

欲共春风语，轻舟逐鸟飞。落花沽酒店，芳草钓鱼矶。平野天边尽，遥山烟外微。村童挑荠菜，笑趁夕阳归。
春暮自吴门至松江·其二
作者：梁玉绳
朝代：清

忽听吴歌起，歌声趁轧哑。残潮随去艇，远树带飞鸦。几点过云雨，新枝闰月花。溪湾将泊处，挂网两三家。
翠云草和王栗臣孝廉韵
作者：梁玉绳
朝代：清

剪得幽崖一片云，云生芳草翠交纷。墙阴最好经微雨，亭角偏宜揽夕曛。回匝色连青绮幄，蒙茸光汎碧罗裙。海棠蕉树凭相赏，非雾非烟澹不分。
读王谷原比部遗稿
作者：梁玉绳
朝代：清

先生读书万卷破，可怜一字不求饿。块垒惟将杯酒浇，孤咏幽吟少人和。中年奔走向长安，长安热客冷眼看。往来素心只三四，哀歌击筑相鸣弹。久之入直中书省，涕长一尺衣衾冷。旋复对策改郎官，不乐文书乐闲静。翻然便赋《归去来》，老屋数间门不开。家徒壁立何所有，但有及榻青青苔。忆昔京华暂侨寄，我时幼小犹能记。频向床头索纸笔，东涂西抹供游戏。悲哉转瞬几经秋，先生修文归玉楼。人间万事半陈迹，如露如电如水沤。留传手稿千番纸，身后空名惟此耳。诗能穷人穷益工，自古才人皆若是。
挽曾纪泽联
作者：梁登仕
朝代：清
体裁：联

人为当代楩楠，入赞戎机，出充星使，大名垂宇宙，褒扬几遍华夷，方期湘浦长材，永建节牙康四海；我是公门桃李，昔趋绛帐，今仰缁帷，小草出山林，沾溉频须雨露，讵料河汾师范，竟骑箕尾上重霄。
东瓯王庙联
作者：梁章钜
朝代：清
体裁：联

尝胆卧薪，早有雄心绳祖武；芟嬴夷项，独膺奇寿奠王基。
中堂联
作者：梁章钜
朝代：清
体裁：联

历宦海两朝身，万顷惊涛仗忠信；借他乡一廛地，卅年此屋亦辛勤。
中堂联
作者：梁章钜
朝代：清
体裁：联

安土而能敦，因寄所托；择邻焉得智，且住为佳。
九仙山丹井歌
作者：梁章钜
朝代：清

月烟黄黄日烟紫，井干苔绣辘轳毁。湖漘澜翻失九鲤，九仙老衰叫不起。当年呼龙饮龙津，金鎞刮海海似银。虚皇押敕授栌简，井畔开明锁玉槛。月炉忽报丹火青，白男赤女声娇儜。此时此井湛复满，九仙掉头不肯管。金天掣日玻璃摇，斜山风雨盘灵箫。秦皇汉武汲不得，淮南鸡犬久垂隔。火井萧寥丹井塞，铜盘仙人泪沾臆。仙乎仙乎亦何益。
书室联
作者：梁章钜
朝代：清
体裁：联

平地起楼台，流寓依然吾土美；著书多岁月，退思未报主恩深。
五咏堂北之厅联
作者：梁章钜
朝代：清
体裁：联

胜地如画图，是贤守遗区，雄藩旧馆；灵山托文字，有叔齐作记，孟简题名。
五咏堂联
作者：梁章钜
朝代：清
体裁：联

得地领群峰，目极舜洞尧山而外；登堂怀往哲，人在鸿轩凤举之中。
五显神庙联
作者：梁章钜
朝代：清
体裁：联

远看疑画，近看似诗，及至身到其间，又觉诗画都无著手处；善者敬神，恶者畏鬼，究竟皆非异物，须知神鬼出在自心头。
五泉山某寺联
作者：梁章钜
朝代：清
体裁：联

佛地本无边，看排闼层层，紫塞千峰平槛立；清泉不能浊，笑出山滚滚，黄河九曲抱城来。
仙李园镜亭联
作者：梁章钜
朝代：清
体裁：联

灌池才深四五丈；野航恰受两三人。
全闽诗钞楼联
作者：梁章钜
朝代：清
体裁：联

藏名诗酒间，竹屋纸窗清不俗；养拙江湖外，风台月榭悄无言。
况钟祠联
作者：梁章钜
朝代：清
体裁：联

姓字播弦歌，韦白以来成别调；功名起刀笔，萧曹自古是奇才。
华岳庙联
作者：梁章钜
朝代：清
体裁：联

鸳瓦贴云霄，俯挹明星兼玉女；虎贲卧庭庑，犹强周柏与秦松。
叠彩山
作者：梁章钜
朝代：清
体裁：联

金碧焕楼台，远眺盘龙，近招白鹤；烟云生几席，风来北牖，亭对南薰。
夜宿景山学斋
作者：梁章钜
朝代：清

天外鸦声渡苑墙，千林晚景送斜阳。云光乍与山颜紫，霜意犹容瓦色黄。窥户月华连北极，隔棂虫响尽东箱。沧江青琐俱无著，漫听西风玉漏长。
姚少师庵
作者：梁章钜
朝代：清

岫云寺后白云深，省识西来出岫心。流水尚疑媭女詈，好山如对泐师吟。当年檐瓦飞龙谶，终古盘陀病虎喑。炉火凄清钟乳涩，更无庆寿唾壶金。
安圣寺
作者：梁章钜
朝代：清

索居习寡欢，幽探答群竦。轻舆转林箊，新术陟麦陇。回岩忽扼塞，复涧仅容甬。侧疑地脉尽，间出天宇耸。朱曦隐重樾，紫雾露修栱。溪山自一家，猿鸟若相拱。涧户叩幽寂，庭幡惬飞动。侵衣藓色润，阂履藤根巩。窦泉有深清，檐竹无杂冗。香厨闻斋钟，禅械破长拲。云还鹤亦倦，泥滑鸿已翪。归蹊逐明蟾，吟绪抽茧蛹。
宝兰堂联
作者：梁章钜
朝代：清
体裁：联

随遇自生欣，暖日和风入怀抱；静观可娱老，崇兰幽竹有情文。
小小沧浪亭联
作者：梁章钜
朝代：清
体裁：联

荷花如城月如斗；名流作主泉作宾。
岱庙联
作者：梁章钜
朝代：清
体裁：联

揽月居然凌上界；搴云便要洒齐州。
平山堂联
作者：梁章钜
朝代：清
体裁：联

高视两三州，何论二分月色；旷观八百载，难忘六一风流。
建隆寺李重进祠龛联
作者：梁章钜
朝代：清
体裁：联

万叠云山供远恨；一家烟雨是元功。
张许二公祠联
作者：梁章钜
朝代：清
体裁：联

孤城屹立，半壁粗完，自昔论功侪郭李；一日效忠，千秋慕义，此间继起有阎陈。
戏彩亭联
作者：梁章钜
朝代：清
体裁：联

舞彩又成亭，故事远惭清献德；逢场凭作戏，正声合补广微诗。
拟题景风阁联
作者：梁章钜
朝代：清
体裁：联

粉墙丹柱动光彩；高崖巨壁争开张。
挽俞德渊联
作者：梁章钜
朝代：清
体裁：联

殚心力以报所知，一代长才出甘陇；处脂膏而不自润，千秋遗爱满邗江。
挽吕璜联
作者：梁章钜
朝代：清
体裁：联

三管失斯人，癸水辰山都暗淡；千秋存定论，乡贤名宦伫馨香。
挽周启丰联
作者：梁章钜
朝代：清
体裁：联

一乡善人，勖哉一弟分忧，一孤在抱；两行老泪，痛此两年盛会，两世交期。
挽成世瑄联
作者：梁章钜
朝代：清
体裁：联

望断黔阳，可怜万里云帆，依然将母；魂消白下，共惜半年风鹤，了却孤臣。
挽朱士彦联
作者：梁章钜
朝代：清
体裁：联

师范重三天，謦欬声犹留殿陛；皇华周四国，朴诚望早式班联。
挽李国瑞联
作者：梁章钜
朝代：清
体裁：联

吴会领班联，实政真无惭益友；淮扬瘁心血，虚衔何以慰衰亲。
挽林则徐妻郑夫人联
作者：梁章钜
朝代：清
体裁：联

相夫历八州督，教子擅八砖才，谁知八座起居，病与一生相伴住；老屋忆文笔坊，新居望文藻宅，都是文星照耀，魂兮万里定归来。
挽梁宝常母李太夫人联
作者：梁章钜
朝代：清
体裁：联

锡命兼锡寿，从天节署，普庆承欢，喜堂北萱荣，周甲刚娱莱子舞；同宗复同官，自昔弱息，又叨慈荫，怅瓯东萍系，生刍遥奠颎封羹。
挽沈廉联
作者：梁章钜
朝代：清
体裁：联

淮浦最倾襟，脱颍为君欣得地；吴门方扫榻，遗函报我已生天。
挽许惇诗母联
作者：梁章钜
朝代：清
体裁：联

桂岭芜城，随地齐歌众母母；萱心莲性，生天早现法身身。
挽贺崇禧联
作者：梁章钜
朝代：清
体裁：联

百里旧神君，剡牍未酬举主愿；卅年前进士，盖棺犹是宰官身。
挽长龄联
作者：梁章钜
朝代：清
体裁：联

出将入相，垂五十年，功比汾阳，寿同潞国；扫穴犁庭，越三万里，昔追定远，今媲章佳。
挽陈銮
作者：梁章钜
朝代：清
体裁：联

仪表称科名，帝许云程难限量；文章兼政事，我惭风义托渊源。
挽陶澍联
作者：梁章钜
朝代：清
体裁：联

尹文端厚泽深仁，重见江乡说遗爱；陈恪勤精心果力，方知楚产信多才。
李阳冰般若台篆字歌
作者：梁章钜
朝代：清

衡阳岣碑不可扪，岐阳石鼓科臼翻。侯冈控飞籀史化，上蔡真刻焚余瘢。吾闽荒远迹愈鲜，按图十一犹疑悭。神工鬼斧凿不到，搜奇往往嘲岩峦。山灵奋激海若怒，风雨倒卷蛟螭蟠。夜深锁纽向绝壁，伶俜百怪走且颠。谁其尸者唐李监，长剑快戟森乌贲。三才万汇睨倏忽，挥斥流宕穷倪端。宝鼎跃水有神助，古溜过石无新痕。坐令光价耀寰宇，仰揖汉碣睎秦砖。世间精诣岂逸致，当年篆室窥真源。以丰同丰中郎惑，将束作宋丞相惛。苦心订讹告采访，想见雪泣忘眼飧。千秋万岁自有故，造化亦乐当镌刓。我来茧足奈屡失，乍见画肚愁难援。围尺深寸语易晓，匪夸趩？兼寴？。香台销歇般若寂，壮观孰识华岩巅。纷纷耳食称四绝，那得精鉴祛烦冤。掎裳联襼？不语，牧童愕眙山鸟喧。呼觞历历记跟肘，走笔欲补欧阳篇。
李阳冰般若台篆字歌
作者：梁章钜
朝代：清
体裁：古风

衡阳岣碑不可扪，岐阳石鼓科臼翻。侯冈控飞籀史化，上蔡真刻焚余瘢。吾闽荒远迹愈鲜，按图十一犹疑悭。神工鬼斧凿不到，搜奇往往嘲岩峦。山灵奋激海若怒，风雨倒卷蛟螭蟠。夜深锁纽向绝壁，伶俜百怪走且颠。谁其尸者唐李监，长剑快戟森乌贲。三才万汇睨倏忽，挥斥流宕穷倪端。宝鼎跃水有神助，古溜过石无新痕。坐令光价耀寰宇，仰揖汉碣睎秦砖。世间精诣岂逸致，当年篆室窥真源。以丰同丰中郎惑，将束作宋丞相惛。苦心订讹告采访，想见雪泣忘眼飧。千秋万岁自有故，造化亦乐当镌刓。我来茧足奈屡失，乍见画肚愁难援。围尺深寸语易晓，匪夸趩𧾨兼寴𨊩。香台销歇般若寂，壮观孰识华岩巅。纷纷耳食称四绝，那得精鉴祛烦冤。掎裳联襼𦧈不语，牧童愕眙山鸟喧。呼觞历历记跟肘，走笔欲补欧阳篇。
桂林抚署怀清堂联
作者：梁章钜
朝代：清
体裁：联

怀哉惟清，既到此间须刻鹄；勤将补拙，敢云余暇可骖鸾。
江心寺楼联
作者：梁章钜
朝代：清
体裁：联

风景不殊，四十余年旧鸿雪；江山如许，二千里外小金焦。
江苏藩署联
作者：梁章钜
朝代：清
体裁：联

爽气挹天平，国计民生如此象；雄藩称地户，湖光江色照余心。
沧浪亭联
作者：梁章钜
朝代：清
体裁：联

清风明月本无价；近水遥山皆有情。
淮海监司厅事联
作者：梁章钜
朝代：清
体裁：联

到此真成以政学；相逢但愿由中行。
白居易祠联
作者：梁章钜
朝代：清
体裁：联

讽谕岂无因，乐府正声熟人口；行藏何足辨，名山大业定生前。
百一峰阁联
作者：梁章钜
朝代：清
体裁：联

平地起楼台，恰双塔雄标，三山秀拱；披襟坐霄汉，看中天霞起，大海澜回。
芝南山馆联
作者：梁章钜
朝代：清
体裁：联

历中外廿年身，宦海扁舟，万顷惊涛神尚悚；就高低数弓地，儒宫环堵，三竿晓日梦初醒。
芷汀招游崇效寺为钱春之会叠前韵奉答
作者：梁章钜
朝代：清

春城飞花散轻烟，客子懒过春蚕眠。惜春重赴看花会，钱春始晤花当怜。城西十里枣花寺，古时已擅花木妍。妙严自合佛位置，幽胜讵与时推迁。石林先生兴不浅，踏花骢马无淹延。芳辰恰趁天日丽，小队犹作风云骞。红尘九陌径渐转，欹墙已露红欲然。入门花畦纷照眼，兰苕翡翠难为鲜。熊浓意远不可昵，国色艳夺珊瑚鞭。朅来更入散花室，诗龛细认灵山颠。青松红杏见真实，初地想见神翩翩。墨缘所在各印可，封侯作佛谁后先。王朱而降逮初白，风味递衍骚雅仙。吾师诗又一神理，盘陀独现昙花嫣。雪泥留爪过百载，露电掣眼经十年。效颦几饶丰千舌，择地何如万斛泉。愧我春风杂桃李，曾经铁网千丝穿。种花仙翁早飘举，探花弟子方差肩。廑从尊前忆北海，焉得空际招我连。对花徙倚夕阳暮，坐花重与开琼筵。花间诗简忽飞到，逼人咄咄下水船。才多讵患洛下陆，口辨弗数瓯东娟。吟场角逐本韵事，买夏胜会将蝉联。先生何不作虎帅，挥毫染尽山阴笺。十荡十决各奋民迅，再接再厉休蹒跹。弩余自嫌诗胆怯，棒喝须待禅心圆。诗逋更比花事急，且应恕我秕糠前。
苏斋观岱顶秦篆新剔十字
作者：梁章钜
朝代：清

名山第一磨崖奇，古今第一小篆师。嵯峨文字压钟隶，伯生曾跋曹丕碑。又一伯生生苦晚，汲古动我深长差咨。廿九字石毁复得，七十余载神护持。岱史纵迷北平许，具名犹备去疾斯。夜虹熊熊玉女池，风雨离合元君祠。残星镇地作光怪，渍溜裂石无差虒。飘然片纸远飞到，挂壁隐隐森鳞而，如麟一角凤一羽。已冠石墨千圆骊。申屠徐郑并敛手，何况汝刻之罘遗。我生五岳未涉一，远梦直蹑鹅峰陲。安能三日坐卧对，更胝右手精毡椎。墨缘漫托刘斯立，眼福敢比江邻几。先向蒋侯乞拓本，岱云冉冉来棼楣。
荆州府厅事联
作者：梁章钜
朝代：清
体裁：联

政惟求于民便；事皆可与人言。
草堂联
作者：梁章钜
朝代：清
体裁：联

地价不妨多，明月清风本无价；物情何足校，近水遥山皆有情。
草堂联
作者：梁章钜
朝代：清
体裁：联

客来醉，客去睡，老无所事吁可愧；论学粗，论政疏，诗不成家聊自娱。
藤花吟馆联
作者：梁章钜
朝代：清
体裁：联

有客醉，无客睡，福简简吁可愧；长歌粗，短歌疏，诗平平聊自娱。
虎啸岩
作者：梁章钜
朝代：清

首路平肩舆，伊轧如过艇。延缘惑新蹊，恰有山灵请。岚光露西岫，雨意接东岭。始知集云关，尚在凌霄顶。腾空横卓阔，俯覆作幽屏。回身迷去踪，艮背诧来境。谁烦巨灵擘，作此广厦迥。法雨悬有声，宾曦悄无影。镇心觅泉窦，惜力支茶鼎。逢僧不言禅，说虎久无怲。焉得山中人，招我蹈箕颍。斯游固非偶，此意竟谁领。颇嫌执图经，琐琐划八景。
见一堂联
作者：梁章钜
朝代：清
体裁：联

即知远客虽多事；将谓偷闲学少年。
课耕楼联
作者：梁章钜
朝代：清
体裁：联

侧同幽人居，水木明瑟；遂存往古务，冬夏播琴。
贺兴仁60寿联
作者：梁章钜
朝代：清
体裁：联

宜民颂起延年后；寿世筵开浴佛先。
贺梁宝常60寿联
作者：梁章钜
朝代：清
体裁：联

东省忆同官，旋听台莱颂南国；北堂依寿母，长看旗翼照西湖。
贺阮元加衔联
作者：梁章钜
朝代：清
体裁：联

异数超七阶，帝眷东山谢太傅；嘉宾伫三肄，天留南国鲁灵光。
贺阮元妾刘恭人70寿联
作者：梁章钜
朝代：清
体裁：联

鹿宴沐恩浓，正及臣门膺旷典；翟衣襄政久，更看子舍策清名。
贺阮元重宴鹿鸣联
作者：梁章钜
朝代：清
体裁：联

丙象著文明，衣钵相传，同赓鹿野；午科多胜事，箕裘领解，接武蟾宫。
贺龚丽正70寿联
作者：梁章钜
朝代：清
体裁：联

累世纪群交，忆兰省枢垣，齐向后尘趋轨范；传家召杜谱，喜皖峰沪渎，共听两地颂台莱。
赠人联
作者：梁章钜
朝代：清
体裁：联

欲知世味须尝胆；不识人情只看花。
赠余应松联
作者：梁章钜
朝代：清
体裁：联

劝子勿为官所腐；知君欲以诗相磨。
赠余应松联
作者：梁章钜
朝代：清
体裁：联

笔老诗新疑有物；水清石瘦亦能奇。
赠林则徐联
作者：梁章钜
朝代：清
体裁：联

帝倚以为股肱耳目；民望之若父母神明。
赠林则徐联
作者：梁章钜
朝代：清
体裁：联

麟阁待劳臣，最难西域生还，万顷开荒成伟绩；凤池诏令子，喜听东山复起，一门济美报清时。
赠程赞清联
作者：梁章钜
朝代：清
体裁：联

想当年发迹鸡窗有余味；是他日重歌鹿野之先声。
赠诗僧借庵联
作者：梁章钜
朝代：清
体裁：联

山中鹤寿不知纪；世上诗声早似雷。
赠黄奭联
作者：梁章钜
朝代：清
体裁：联

虚己受人，彼其之子，殊异乎族；实事求是，夫惟大雅，卓尔不群。
镇远桥桥门联
作者：梁章钜
朝代：清
体裁：联

天险化康衢，直如海市楼中，现不住法；河壖开画本，安得云梯关外，作如是观。
陈鹏年祠联
作者：梁章钜
朝代：清
体裁：联

洛蜀任分门，惟楚有才，增赋肯凭官似虎；河淮方夺路，如尊乃勇，拯民忍使国无鸠。
集汉碑联
作者：梁章钜
朝代：清
体裁：联

下民康济，顺如流水；群公宪章，穆若清风。
集汉碑联
作者：梁章钜
朝代：清
体裁：联

佐时理物，天与厥福；含和履仁，帝赖其勋。
集汉碑联
作者：梁章钜
朝代：清
体裁：联

兰石之姿，清少之行；圭璋其质，芳丽其华。
集汉碑联
作者：梁章钜
朝代：清
体裁：联

含和履仁，天与厥福；发号施宪，民说无疆。
集汉碑联
作者：梁章钜
朝代：清
体裁：联

含和履仁，永享年寿；应期作弼，入参文昌。
集汉碑联
作者：梁章钜
朝代：清
体裁：联

声无细闻，虽远犹近；劳而不伐，有实若虚。
集汉碑联
作者：梁章钜
朝代：清
体裁：联

学为儒宗，行为士表；冠乎群彦，简乎圣心。
集汉碑联
作者：梁章钜
朝代：清
体裁：联

德惠旁流，鬯芳远布；雅度宏绰，广学甄微。
集汉碑联
作者：梁章钜
朝代：清
体裁：联

敦诗悦礼，藐然高厉；琢质绣章，耀此声香。
集汉碑联
作者：梁章钜
朝代：清
体裁：联

温然而恭，慨然而义；忠以自勖，清以自修。
集汉碑联
作者：梁章钜
朝代：清
体裁：联

纯和之德，仁义之操；孝弟于家，忠謇于朝。
集汉碑联
作者：梁章钜
朝代：清
体裁：联

绍圣作儒，贡登王室；钩河摘洛，象与天谟。
集汉碑联
作者：梁章钜
朝代：清
体裁：联

蹈规履信，立德隆礼；根道核艺，抱淑守真。
露筋祠联
作者：梁章钜
朝代：清
体裁：联

庭前夜雨弄孤筱；门外野风开白莲。
韦应物祠联
作者：梁章钜
朝代：清
体裁：联

唐史传偏遗，合循吏儒林，读书不碍中年晚；苏州官似谥，本清才名德，卧理能教末俗移。
题张襄邓尉探梅照联
作者：梁章钜
朝代：清
体裁：联

清才足敌黄崇嘏；生世都疑萼绿华。
题徐庆超春波洗砚图
作者：梁章钜
朝代：清

楼船横海纪殊勋，缓带轻裘又见君。一片绿波朝涤砚，满堂红烛夜论文。传来去病真无敌，写入丹青更不群。燕颔虎头奇相在，凌烟褒鄂漫风云。枌社曾闻细柳开，弓刀千骑肃春雷。雅歌自有投壶兴，胜算非徒聚米才。鲸浪早从闽海靖，豹幢重指越山来。右军书法传曹霸，手写兰亭日几回。
题徐庆超春波洗砚图·其一
作者：梁章钜
朝代：清

楼船横海纪殊勋，缓带轻裘又见君。一片绿波朝涤砚，满堂红烛夜论文。传来去病真无敌，写入丹青更不群。燕颔虎头奇相在，凌烟褒鄂漫风云。
题徐庆超春波洗砚图·其二
作者：梁章钜
朝代：清

枌社曾闻细柳开，弓刀千骑肃春雷。雅歌自有投壶兴，胜算非徒聚米才。鲸浪早从闽海靖，豹幢重指越山来。右军书法传曹霸，手写兰亭日几回。
魁星阁联
作者：梁章钜
朝代：清
体裁：联

彩笔昔曾干气象；文昌新入有光辉。
鼓山绝顶望海歌
作者：梁章钜
朝代：清

千山万山列眼底，倚天空碧不知止。眼中沧海小如杯，海上浮云白如纸。流虬一发来青青，鲲身隐约浮东宁。天吴阳侯亿叵测，蜃楼倒矗蛟涎腥。昨夜黑风吹海立，阴火难消水仙劫。天末遥遥蜑客愁，浪头隐隐鲛人泣。我欲乘风远扶抟，楼船突兀谁能攀。徒有襟期偃溟渤，惜无长策回狂澜。忽忆神仙隔缥缈，蓬莱清浅无人晓。排云但望金银台，珊瑚枝老蟠桃小。便要东搴若木华，群仙接引如虫沙。拍肩教我洗毛髓，应龙十二空衙衙。知不可得下山去，富贵神仙亦朝露。不如呼酒东际楼，海月山风足良晤。
堂联
作者：梁章钜父
朝代：清
体裁：联

近承十五叶囊箱，阐发金书玉字；遥印千乘侯矩矱，优游圣域贤关。
赠人联
作者：梁章钜父
朝代：清
体裁：联

敏则有功公则说；淡而不厌简而文。
对联
作者：梁章钜祖
朝代：清
体裁：联

甘守清贫，力行克已；厌观流俗，奋勉修身。
江村夜泊
作者：梁素
朝代：清

酒醒镫冷梦频惊，吟傍芦花客思清。木落晴林秋几树，潮平寒浦月三更。荒村有影江烟澹，古岸无人石气横。东望海门天际远，乱峰稠叠白云生。
广州华林寺九老堂联
作者：梁纶枢
朝代：清
体裁：联

九人七百六十岁；一佛庄严自在图。
挽妻联
作者：梁绍壬
朝代：清
体裁：联

四千里累尔远来，父在家，母在殡，翁姑在堂，属纩定知难瞑目；廿三年弃余永诀，拜无儿，哭无女，继承无侄，盖棺未免太伤心。
阑干
作者：梁绍壬
朝代：清

秋千容易下斜阳，一带参差蛤粉墙。有限楼台添曲折，无边风月要关防。屏山春锁红鹦鹉，栋井宵迷绿凤凰。卷起珠帘三十六，有人背手绕回廊。罗袜无声下玉阶，碧纱窗下小徘徊。尽工宛转和愁倚，不断连环放梦来。曲曲重门通隐约，弓弓步屟费疑猜。闲庭尽日凭谁扫，随意春痕渍绿苔。
阑干·其一
作者：梁绍壬
朝代：清

秋千容易下斜阳，一带参差蛤粉墙。有限楼台添曲折，无边风月要关防。屏山春锁红鹦鹉，栋井宵迷绿凤凰。卷起珠帘三十六，有人背手绕回廊。
阑干·其二
作者：梁绍壬
朝代：清

罗袜无声下玉阶，碧纱窗下小徘徊。尽工宛转和愁倚，不断连环放梦来。曲曲重门通隐约，弓弓步屟费疑猜。闲庭尽日凭谁扫，随意春痕渍绿苔。
挽张百熙联
作者：梁联芳
朝代：清
体裁：联

文章道德，一代罕俦，眷怀海内宗师，伯仲之间韩吏部；通理博闻，千秋定论，屈指粤中名宦，后先相映阮仪征。
六盘山诗
作者：梁联馨
朝代：清

绕径寒云拂步生，巑岏青嶂压孤城。
东连华岳三峰小，北拥萧关大漠平。
山外烟霞闲隐见，世间尘土自虚盈。
劳人至此深惆怅，樵唱悠悠何处声。
宅联
作者：梁肇晋
朝代：清
体裁：联

真名士有狂狷气；大英雄乃仙佛心。
岭南赠医局寿世堂联
作者：梁肇晋
朝代：清
体裁：联

愿众生皆成寿者相；学菩萨普济世间人。
必照轩联
作者：梁肇晋
朝代：清
体裁：联

春去秋来，一寒一暑；日升月恒，自西自东。
江门陈献章祠堂联
作者：梁肇晋
朝代：清
体裁：联

良知心学，主静心学，并为理学真传，怅今兹逝水悠悠，不见古人来者；富春钓台，江门钓台，都道楼台胜处，想当日斯竿籊籊，依然霁月光风。
禺山书院厅联
作者：梁肇晋
朝代：清
体裁：联

八桂成林，海国人文沾化雨；五羊留石，春深淑气绕仙城。
禺山书院知白斋联
作者：梁肇晋
朝代：清
体裁：联

力到旋乾转坤，安之若素；心能知白守黑，涅而不锱。
赠王韬联
作者：梁肇晋
朝代：清
体裁：联

海上三山归巨眼；天涯万国数从头。
挽左宗棠联
作者：梁肇煌
朝代：清
体裁：联

万古纪功碑，举凡裴晋伟烈，潞国高勋，惟公只手天擎，不朽独推名世业；两行知己泪，际此傅相星沉，山阳笛渺，愧我一官匏系，无才空负荐贤心。
挽左宗棠联
作者：梁肇煌
朝代：清
体裁：联

万里专征，廿年苦战，聿光周室中兴，溯出持节钺，入赞枢机，威望著寰区，纬武经文，共许勋猷逾葛亮；千秋俎豆，四海干城，同载岘山遗爱，况质荷甄陶，名登荐剡，迂才蒙拔植，感恩知己，何堪涕泪哭西州。
顺天府署佳晴喜雨快雪亭联
作者：梁肇煌
朝代：清
体裁：联

抚字值时艰，素念常营千里外；读书承手泽，清风犹忆十年前。
癸酉小除夕
作者：梁肯堂
朝代：清

踪迹真如不系舟，堂堂光景速于邮。应酬门户磷黄口，料理齑盐累白头。送腊纵销千日酒，挑镫那遣万重愁。祇余旧雨耽文雅，分榻论诗为我留。
秦淮泛舟
作者：梁肯堂
朝代：清

管细弦幺簇画船，河亭风幔斗芳鲜。消魂一曲秦淮水，才见垂杨便可怜。
沁园春·题亡媳赵玉钗遗像
作者：梁蓉函
朝代：清

七载栽培，灼灼桃花，颠风乱吹。记华堂执贽，花幡春暖，文窗问字，兰焰宵辉。寒燠经心，趋承可意，绕膝依依似女儿。天难问，倏彩云影散，璧月轮亏。韶颜娇映铢衣，桄梦里、相逢却道非。剩晨昏冥想，病姿婉娈，丹青留得，旧态依稀。老鬓添霜，愁心对雨，诉与泉台知不知。凄凉况，向图中唤母，稚女娇痴。
清平乐·寄外
作者：梁蓉函
朝代：清

恹恹离思。写入瑶琴里。忆唱阳关无限意。柳色遥遮千里。不知天外归鞍。几时准卜刀环。别梦常随明月，夜来飞度关山。
清平乐·送外北上
作者：梁蓉函
朝代：清

迢迢征路。是我曾行处。又送轮蹄从此去。惆怅参天云树。骊歌声度端阳。菖蒲花映离觞。日暮酒醒人远，晚烟愁锁纱窗。
百字令·吊李月楼二尹殉难仙游
作者：梁蓉函
朝代：清

奇士犹龙，洵一时、变化风云莫测。放下花前吟咏笔，上马居然杀贼。不厌卑官，籍酬壮志，襟抱谁能识。馀氛未扫，溪声流恨何极。可似唐代睢阳，城孤援绝，莫展平戎策。事业休将成败论，孤注有人频掷。梅岭风酸，枫亭月暗，过客增凄恻。如生原轸，定怀遗恨难释。
奉敕题古瓷琴
作者：梁诗正
朝代：清

烧土乃成埙，八音有瓷作。桐材易以制，取韵果奚若。尝闻古琴台，列瓮宛藏橐。鸣弦应虚响，风籁转松壑。谁令哀玉弹，翻向陶家托。修内重官窑，供御想如昨。希声代传宝，长奉歌风乐。赋质谢虫穿，无劳鞠通索。古黝隐沈沈，冲然具元泊。鉴赏自天题，浮光映铜雀。
恭和御制和侍郎沈德潜纪恩诗四首元韵
作者：梁诗正
朝代：清

垂绅几载共趋官，松菊今怡老去颜。黄发从容辞帝阙，青蛾迢递向家山。特承宸藻褒耆硕，满载恩波狎鹭鹇。信是儒生稽古力，镜湖一曲讵能班。壮岁栖迟守敝庐，策名已是杖乡余。贞心合作凌云干，健尾终为跋浪鱼。吴下风骚推已久，天边知遇宠方初。年来试检赓飏制，富过《长杨》与《子虚》。去住多为朝野钦，礼优曾记昔年吟。遄归偶许寻游钓，亟返犹时望诵箴。臣迹忍离双阙远，圣情直注五湖深。草堂此日卢鸿往，何限鸣琴想德愔。宫帛携归映绿萝，紫团如凤尾婆娑。衔恩长矢瞻云日，养素无须赋轴薖。雅会重寻夸洛社，新诗频咏应渔歌。遥知每饭难忘处，清梦时时到禁坡。
恭和御制和侍郎沈德潜纪恩诗四首元韵·其一
作者：梁诗正
朝代：清

垂绅几载共趋官，松菊今怡老去颜。黄发从容辞帝阙，青蛾迢递向家山。特承宸藻褒耆硕，满载恩波狎鹭鹇。信是儒生稽古力，镜湖一曲讵能班。
恭和御制和侍郎沈德潜纪恩诗四首元韵·其三
作者：梁诗正
朝代：清

去住多为朝野钦，礼优曾记昔年吟。遄归偶许寻游钓，亟返犹时望诵箴。臣迹忍离双阙远，圣情直注五湖深。草堂此日卢鸿往，何限鸣琴想德愔。
恭和御制和侍郎沈德潜纪恩诗四首元韵·其二
作者：梁诗正
朝代：清

壮岁栖迟守敝庐，策名已是杖乡余。贞心合作凌云干，健尾终为跋浪鱼。吴下风骚推已久，天边知遇宠方初。年来试检赓飏制，富过《长杨》与《子虚》。
恭和御制和侍郎沈德潜纪恩诗四首元韵·其四
作者：梁诗正
朝代：清

宫帛携归映绿萝，紫团如凤尾婆娑。衔恩长矢瞻云日，养素无须赋轴薖。雅会重寻夸洛社，新诗频咏应渔歌。遥知每饭难忘处，清梦时时到禁坡。
恭和御制太液冰嬉元韵
作者：梁诗正
朝代：清

习武罗群旅，临冬试大观。制因沿国俗，职不隶虞官。冻合银成界，流凝玉漱滩。招摇回瞥电，坌涌骇飞湍。乍可严装结，争夸妙技殚。怵先还恐后，履险却趋安。目眩惊飙疾，心怀夺锦难。长縆横浦阔，圆殚蹴霜寒。旋折同环转，殷辚掩佩珊。陆行嗤骤马，云驭陋翔鸾。呈巧太微座，酬庸上将坛。肄戎家法旧，天笑几回看。
恭和御制木变石歌元韵
作者：梁诗正
朝代：清

嵯峨金阙擎银台，方壶圆峤翔群仙。天临海镜回龙颜，长松之隥横云连。八风吹律浮祥烟，清都元化资陶甄。石林俯瞩昆仑巅，五岳丈人拥芝兰。诸孙罗列夸多男，香云吐润弥乾坤。聿有怪石无比伦，沈精幽结忘朝昏。三峰具体华山孙，仙掌欲歇浑河奔。木山本是千年根，虫鸟剥蚀留瘢痕。灵椿偃蹇桂连卷，蒸出芝菌光华鲜。牧儿时见青牛眠，鳞纹隐起如连钱。天符行雨飞龙翩，雷公鼓腹起重渊。长令此物绵天年，气核凝固藏灵权。碛然而霣匪自天，青州作贡古有焉。植来文囿环羲坛，峰峦四面无亏全。宁止三品堪随肩。更依琼树开琼田，窃窥神变寻真源。修羊白石灵台存，流霞高阙穷扳援。文萦五色螭肠穿，茯苓虎魄久益坚。厥初祇就松肪论，珊瑚不受神农鞭。朱柯渐老铁网牵，物理但作如是观。昆明帐殿临鲵桓，恩渐木石云章繁。小臣惭负隃麋丸，祇欣崖馆凝苍寒。侧听雅秦韶钧然，琬琰腾光万古传。
恭和御制玉瓮歌元韵
作者：梁诗正
朝代：清

金元胜迹销沈讫，日下扯挦半残阙。渎山玉海岿然存，疑是总呵烦神物。只孙高宴忆传觞，乞汝神浆凭换骨。壶公缩地元圃开，万斛源通酒龙窟。即看星宿卷波涛，似并昆仑行垦芴。冰夷海童驱百怪，入与赍偕出与汩。巨鳞长鬣逞飞腾，渫雨歊云惊屑没。洪纤环绕灿星罗，拱卫衢尊严屹屹。钟沈鼎出几迁贸，显晦总随元气㗵。蓬莱清浅诧扬尘，繁华瞥眼旋飘欻。宝器同沦逐化龙，旧录间披嚼空蚏。曾闻白黑间成章，巧手随宜作洼突。恰借绵云隐翠螭，还留墨点成斑鳜。一一状态入牢笼，太极周圆精所郁。自从方外困齑盐，无复陛前光衮黻。广寒尚想构嵯峨，琼岛空看浪漰渤。乃知至宝失所托，流落人间愁隉杌。我皇稽古勤蒐讨，糺缦光华文治蔚。偶向仙坛觅曩踪，尘涴千秋重拭拂。依然秘殿位置宜，合浦珠还气忽勃。苔花剔尽虹彩飞，顿起泥涂更绣韨。仿佛西京钟虡移，剩却金人犹仡仡。昆冈劫后几多年，不灰仅有炉中柮。好从银瓮缅遗模，何待荒榛寻断碣。摩挲三币转增吁，得路真堪补黥刖。天歌浩唱涌江海，韩苏石鼓惭雕劂。要识遭遇合有时，圣情岂为玩好抇。瑜瑾潜光终必发，宝物尚尔贤宁不。千金市骨致神骏，长此幽遐无沮艴。
仙霞岭
作者：梁运昌
朝代：清

未及翠微际，已惊登顿频。天高瓯越小，地僻烟霞新。修竹不知日，老松无意春。庵门俯䆗窱，亭槛入嶙峋。山店茶为市，僧厨笋作薪。杖声青玉戛，笠影白云皴。势峻关依险，时清戍少人。上方听转梵，暂可息劳尘。
寄了堂僧
作者：梁运昌
朝代：清

遥知坐夏处，花落石坛清。讲席猿随至，香台鹿引行。采茶岩雨足，晒衲海云晴。岂念许文度，迟公说净名。
怀伯兄北上
作者：梁运昌
朝代：清

迢递燕台役，行行正未休。晚潮富阳火，春雨霅溪舟。奔走双蓬鬓，艰难一敝裘。惟应访旧乐，十日酒尊留。
把酒桃花下
作者：梁逸
朝代：清

茅屋水声里，面面桃花红。深杯独浅酌，花落盈杯中。今日向花醉，明日枝头空。开落固有时，何用嗟春风。
泊舟古渡
作者：梁逸
朝代：清

渡头枫叶正飘零，驿外空传旧有亭。两岸云封千嶂白，五更霜落一灯青。涛声入枕愁先觉，寒气侵人酒易醒。莫向洞庭悲木叶，恐惊瑶瑟怨湘灵。
客中九日登高
作者：梁锡珩
朝代：清

未倦登临兴，其如客感生。候逢黄菊节，人在白登城。野旷寒山色，楼高急树声。谁知云里雁，先我竟南行。
送顾秀野南归和留别韵
作者：梁锡珩
朝代：清

淮南丛桂长新枝，趁可归与意在斯。去雁影低秋水外，暮蝉声曳夕阳迟。风流一散难为别，物色征行总入诗。京洛词人零落尽，骚坛管领更依谁。
史梦兰继室田太夫人九十大寿
作者：梁长明
朝代：清
体裁：联

王母蟠桃新燕喜；郎君银鹿旧家声。
贺孟超然妻何氏70寿联
作者：梁际昌
朝代：清
体裁：联

人间贤母曾推孟；天上仙姑本姓何。
七夕
作者：梁霭
朝代：清

绮席铺深院，秋河近曲屏。烛光防睡鹊，扇影怯流萤。良会期偏短，离忧岁又经。庭阶风露冷，珍重语双星。
兰史自暑蝴蝶洞主制印置闺中言将偕隐罗浮也为赋长句用东坡松风亭下韵
作者：梁霭
朝代：清

罗浮山麓梅花村，十载结想萦梦魂。麻姑仙蝶出深洞，双栖万古晨与昏。夫子前身句漏令，拟寻丹灶如家园。移家即在白云里，上界那复知寒温。三峰夜弄铁桥月，五更晓看扶桑暾。种秫讵劳客辟谷，补萝可呼鹤守门。柴桑陶翟本仙侣，丹砂葛鲍参名言。头衔相贶足清绝，祝君展卷开瑶尊。
写意
作者：梁霭
朝代：清

江云不在树，春浦远无舟。悟得天然意，花飞水自流。
别曲
作者：梁霭
朝代：清

昨夜曲阑春，飞花映人面。明月入兰闺，轻飔扑绡扇。阿姊归鹅湖，平明设离宴。迢迢江上波，目极双飞燕。
南墅夜步
作者：梁霭
朝代：清

汀洲吹夕蘋，乔松落秋色。萧萧修竹间，萤火出深碧。不见泊渔舟，何处闻长笛。且叩萝门扃，焚香坐筠席。
效玉台体
作者：梁霭
朝代：清

春水绿摇天，春禽破暝烟。吟成花绮思，梦对镜台圆。钗背香犹腻，琴心远莫传。浣衣愁粉脱，扫径惜红嫣。小极不辞醉，幽居得自怜。韶华终共保，纨扇忍秋捐。
春愁
作者：梁霭
朝代：清

芳草一千里，琼楼十二层。春愁都不见，寒雨黯孤镫。
春阴
作者：梁霭
朝代：清

瑶窗几日不通曦，黯黯春随镜里枝。做雨天疑烟暝夜，倚栏人似梦回时。花阴匝地凉如水，柳色遮帘淡入诗。晕碧楼台成画本，独怜风峭燕归迟。
朱梁泛月
作者：梁霭
朝代：清

登舻此清夜，凉月来随舟。素练澄方铺，银云平不流。结想丛桂树，相思兰杜洲。桥梁记夙梦，烟水招重游。秋华自可爱，境峭难久留，渺渺鸳鸯清，回歌生远愁。
梦从姊佩湘
作者：梁霭
朝代：清

神女玉卮娘，偶然归碧城。隔窗见冰骨，袅娜犹不胜。濯魄玉蟾蜍，扑影金蜻蜓。此地绝尘壒，得非游玉京。姊妹本同心，欲语难尽情。拟逐秦娥凤，莫叩琳宫扃。惟有青鸾思，飞上瑶台层。银汉冷皓月，绣户明秋星。楼镫度寒碧，枕畔风泠泠。
池上书寄兰史
作者：梁霭
朝代：清

水日作清游，爱此一湾玉。五月怯薄寒，微风动疏竹。白荷吹雪入晶窗，挹露烹茶注玉釭。落花欲涨池塘晚，帘外鸳鸯飞一双。
读离骚
作者：梁霭
朝代：清

陈辞敷衽太忉忉，《天问》翻怜《九辨》劳。千古蛾眉招众嫉，美人心事易《离骚》。鹈鴂鸣时失众芳，婵媛犹称芰荷裳。春兰秋菊伤零落，欲补梅花殿楚香。
读离骚·其一
作者：梁霭
朝代：清

陈辞敷衽太忉忉，《天问》翻怜《九辨》劳。千古蛾眉招众嫉，美人心事易《离骚》。
读离骚·其二
作者：梁霭
朝代：清

鹈鴂鸣时失众芳，婵媛犹称芰荷裳。春兰秋菊伤零落，欲补梅花殿楚香。
越华书院呈叶兰台先生
作者：梁霭
朝代：清

翠屏锦幔绕书帏，问字人来水竹扉。三十六陂秋色满，白荷花里鹡鸰飞。
雨后遣怀
作者：梁霭
朝代：清

雨后芭蕉绿上檐，晚凉新喜夹衣添。花因欲睡频依槛，月为怜秋故恋帘。午夜无眠供茗碗，半年多病谢文奁。偶乘清兴烧银烛，独自翻书号玉签。
题兰史诗草
作者：梁霭
朝代：清

文采佳人擅，千言下笔轻。琴心笑秾冶，剑气倚纵横。爱国同工部，陈书慕贾生。牛衣休下泪，戒旦正鸡鸣。
赠周公瑾联
作者：梁鞠泉
朝代：清
体裁：联

姻娅君臣专阃外；夫妻人物冠江东。
山村夜坐
作者：梁颀
朝代：清

俯仰空庭四宇清，浮云扫尽晚烟轻。梨花皓月原同色，风竹流泉不辨声。深谷人閒春亦寂，短墙水近冷先生。却思城市喧阗处，箫鼓楼头听二更。
答何徵室
作者：梁颀
朝代：清

晚羞明月晓羞花，弱质萍飘泛海涯。万叠云中千里树，不知何处是吾家。
天后宫联
作者：梁鸣谦
朝代：清
体裁：联

自神禹后一人，盛德在水；由大宋来千古，宗祀配天。
福州鼓山白云堂联
作者：梁鸣谦
朝代：清
体裁：联

手携风雨诸天远；脚踏波涛大海环。
一剪梅·题叶南雪丈梅雪幽闺画扇
作者：梁鼎芬
朝代：清
体裁：词

违世心情绝世姿。梅也相宜。花也相宜。更谁岁暮尚漂离。病里寻思。画里寻思。倦著薰笼坐小移。有个人儿。没个人儿。笑君秋梦醒来迟。应忆当时。也似当时。
一片子·同芙漪仿春
作者：梁鼎芬
朝代：清
体裁：词

系马樱桃下，攀来紫白花。径将春信报，笑隔一层纱。
临江仙
作者：梁鼎芬
朝代：清
体裁：词

花发小园临户见，当初不省华年。春如流水梦如烟。弦愁凭笛夜，栖恨在莺天。昨梦相逢疑是昔，迷离窗底帘前。藕丝衫小茜裙妍。如何都不见，坐对玉虫偏。
临江仙·槐市斜街买花
作者：梁鼎芬
朝代：清
体裁：词

帽影鞭丝人比玉，踏春同到郊园。与花相对试温存。不知何事，尽日两无言。犹忆去年轻拗折，翠瓶轻供黄昏。素琴弹罢不开门。那堪重省，一处一销魂。
佳人
作者：梁鼎芬
朝代：清

阆风緤马竟何年，吹彻参差下众仙。公子归期春水后，佳人情绪夕阳前。碧芳倾尽痕犹湿，经焰飘残梦尚牵。渺渺天河几回顾，自搴帘箔数星躔。桃弓射鸭尽萧闲，缥缈仙居紫翠间。不尽情怀随逝水，更无谣诼到深山。夕张瑶瑟凭招月，朝索琼茅自闭关。蕉萃沈郎初病起，肉芝应为驻年颜。
佳人·其一
作者：梁鼎芬
朝代：清
体裁：七言律诗

阆风緤马竟何年，吹彻参差下众仙。公子归期春水后，佳人情绪夕阳前。碧芳倾尽痕犹湿，经焰飘残梦尚牵。渺渺天河几回顾，自搴帘箔数星躔。
佳人·其二
作者：梁鼎芬
朝代：清
体裁：七言律诗

桃弓射鸭尽萧闲，缥缈仙居紫翠间。不尽情怀随逝水，更无谣诼到深山。夕张瑶瑟凭招月，朝索琼茅自闭关。蕉萃沈郎初病起，肉芝应为驻年颜。
光绪三十三年十二月乞病纪恩
作者：梁鼎芬
朝代：清
体裁：七言律诗

多病光阴负罪身，天恩今许作闲人。堂堂千载蹉跎去，了了余生涕泪新。草木力微安得疗，江湖心远更相亲。衰年那有酬知日，归种山田算一民。
八归·丁亥九月十二日舟发新州同仲叔返省应院试徐大同行联句一阕
作者：梁鼎芬
朝代：清
体裁：词

花开犹昔，水流何处，閒过九日令节。梧桐一叶随秋去，但有素琴幽怨，玉箫清绝。庭院西风飘袂薄，又听得、数声啼鴂。都迸入、一阵愁心，此意共君说。长柰恹恹酒病，十年前梦，化作轻烟残月。浅波飘荡，远山重复，那有梦魂飞越。渐炉灰冷尽，只剩容华未消歇。人间事、悽然翻笑，负了黄花，归舟斜日没。
六月二十二日闻台湾鸡笼屿不守感愤书此和奯盦韵·其一
作者：梁鼎芬
朝代：清
体裁：五言律诗

此地实天险，何人忘敌雠。丧师无罪罚，乘乱更诛求。已欠徐禧死，还防郭默谋。精兵虽急渡，丑女任兹仇。
六月二十二日闻台湾鸡笼屿不守感愤书此和？盦韵
作者：梁鼎芬
朝代：清

此地实天险，何人忘敌雠。丧师无罪罚，乘乱更诛求。已欠徐禧死，还防郭默谋。精兵虽急渡，丑女任兹仇。路仗王罴卧，戎休魏绛和。吾君神武最，若辈谄谗多。天祐不至此，人谋真若何。书生无一报，洒血付悲歌。
六月二十二日闻台湾鸡笼屿不守感愤书此和？盦韵·其二
作者：梁鼎芬
朝代：清
体裁：五言律诗

路仗王罴卧，戎休魏绛和。吾君神武最，若辈谄谗多。天祐不至此，人谋真若何。书生无一报，洒血付悲歌。
出都留别往还
作者：梁鼎芬
朝代：清
体裁：七言律诗

凄然诸子赋临歧，折尽秋亭杨柳枝。此日觚棱犹在眼，今生犬马竟无期。白云迢递心先往，黄鹄飞骞世岂知。兰佩荷衣好将息，思量正是负恩时。
半山故宅
作者：梁鼎芬
朝代：清
体裁：七言律诗

题诗武库至豪雄，变法君臣意所同。琴瑟不调原可换，兰莸未别自难终。推公贤愎惟迂叟，叹世因循有晦翁。遗宅荒凉共追吊，纷纷儿女闹村丛。
南乡子·代剑答
作者：梁鼎芬
朝代：清
体裁：词

中夜听悲歌。十载相依感愤多。只愿朱囗心未死，摩挲。一道星芒久不磨。散发下长坡。君有风裳及雨蓑。便令白头常作伴，蹉跎。不受人间殿卒呵。
南乡子·赠剑
作者：梁鼎芬
朝代：清
体裁：词

身世托青萍。但到萧辰泪已倾。轻负佳人相赠意，丁宁。阅尽风霜术不成。烈士惜浮名。休论千秋万岁评。未必丰城雷焕在，飘零。任汝凄风撒手行。
卜算子
作者：梁鼎芬
朝代：清
体裁：词

万叶与千枝，红照花如海。可惜车尘日日来，顷刻容颜改。想像好芳时，寂寞閒庭外。只好明年再踏春，携酒同君待。
台城路·乙酉六月二十四日为荷花生日越八日姚柽甫丈约云阁与余往南河泡看荷花各得词一首时余将出都矣
作者：梁鼎芬
朝代：清
体裁：词

片云吹坠游仙影，凉风一池初定。秋意萧疏，花枝眷恋，别有幽怀谁省。斜阳正永。看水际盈盈，素衣齐整。绝笑莲娃，歌声乱落到烟艇。词人酒梦乍醒。爱芳华未歇，携手相赠。夜月微明，寒霜细下，珍重今番光景。红香自领。任漂没江潭，不曾凄冷。只是相思，泪痕苔满径。
同张琳论事谈诗有赠并送归省沅江
作者：梁鼎芬
朝代：清

微雨洒清昼，闲芳照孤馆。平子实通士，兀特又夷坦。暂亲冰雪寒，久坐布帛暖。竦身顺所止，纗兰坚不损。追陪有几日，舍我一棹返。千里庭闱心，此官亦闲散。余情似飞絮，共汝江海远。勿须怨桃花，贫女嫁常晚。樊川龙豹姿，不偶温李冶。扶持万代人，吐词最英雅。吾生胶夙好，岂惜谐者寡。昨宵论诗派，同志无厏厊。罪言虚上策，空有泪盈把。世味区兰莸，人才见玉瓦。苍茫百年事，恨怅不能写。
同张琳论事谈诗有赠并送归省沅江·其一
作者：梁鼎芬
朝代：清
体裁：古风

微雨洒清昼，闲芳照孤馆。平子实通士，兀特又夷坦。暂亲冰雪寒，久坐布帛暖。竦身顺所止，纗兰坚不损。追陪有几日，舍我一棹返。千里庭闱心，此官亦闲散。余情似飞絮，共汝江海远。勿须怨桃花，贫女嫁常晚。
同张琳论事谈诗有赠并送归省沅江·其二
作者：梁鼎芬
朝代：清
体裁：古风

樊川龙豹姿，不偶温李冶。扶持万代人，吐词最英雅。吾生胶夙好，岂惜谐者寡。昨宵论诗派，同志无厏厊。罪言虚上策，空有泪盈把。世味区兰莸，人才见玉瓦。苍茫百年事，恨怅不能写。
同徐铸访七星岩石罅祖龙学题名作长歌
作者：梁鼎芬
朝代：清
体裁：古风

秋风动地潭水枯，清游载酒子与吾。笑谈已过芡塘外，回见村屋皆画图。纷纷姓氏满岩洞，周书宽博包书癯。范阳择之亦至此，博陵崔子相驰驱。更闻石罅字未灭，苏斋有纸不得摹。春洲畸人始寻见，著书且补仪徵无。我今粗猛仗心胆，子复英特少髭须。巉岩共向仄径入，鞠躬恍若公门趋。余生世途每宽坦，到此真觉形体拘。手扪苔壁引蛇沫，以火斜烛相叫呼。分明七字鲁公体，银钩洒落琼枝腴。回身小立若有会，追忆史乘微叹吁。公昔从游泰山下，要埒守道兼宽夫。抗言衍圣定百世，袁州启学繁生徒。临川柄国枉人罪，酒瓶三百轻召辜。惜哉不遇张子厚，流窜德庆成冤诬。《遗文焕斗》穆修派，手力傥可分开洙。此官虽鄙奚足贵，方寸萧散谁能逾。题名山涧知几处，大云铜石罗浮俱。他年同著几緉屐，尽收宝刻当瑶瑜。
四和香·黄三出所藏元刊文信国集杜诗属题盖囗中作也感而赋此
作者：梁鼎芬
朝代：清
体裁：词

正气歌成诗更烈。字字悲宫阙。石烂海枯心不歇。谁得及、铮铮铁。一卷麻沙精妙绝。来历犹能说。我欲读之喉更咽。君试看、斑斑血。
壬子春怨
作者：梁鼎芬
朝代：清

䄻花避世认前身，谁谓寻芳是路人。撩乱林亭门外骑，清寥池馆雨余春。华年倏去琼箫恨，冷月空来宝镜尘。独抱素琴宫漏歇，凄凉凤翮共龙唇。红梅何事有双身，永夜孤心不寐人。病马雪寒犹恋月，流莺天暖即争春。情中剑首轻吹吷，劫后琴心忍作尘。玉女邅回还在侧，云璈奏罢惨赪唇。露滴鸾衣窈窕身，香成终有返魂人。微蔫花色频看日，将尽钟声不贷春。玉合收时存梦影，瑶笙散后怆音尘。天荒地老相思泪，化作春潮啮石唇。暗雨残镫共此身，深闺微叹更无人。野塘芳杜先侵水，市窖唐花竟夺春。电火乍飞鸾坠影，林风忽过燕惊尘。玉骢一去归期杳，匝月兰醪未染唇。树老园荒藤绕身，双扉今启久无人。咬花错引金铃犬，窃药争寻玉洞春。草际鹿踪知暗路，雪时鸿爪惹纤尘。题红自笑谁曾见，多事琴僮一展唇。
壬子春怨·其一
作者：梁鼎芬
朝代：清
体裁：七言律诗

䄻花避世认前身，谁谓寻芳是路人。撩乱林亭门外骑，清寥池馆雨余春。华年倏去琼箫恨，冷月空来宝镜尘。独抱素琴宫漏歇，凄凉凤翮共龙唇。
壬子春怨·其三
作者：梁鼎芬
朝代：清
体裁：七言律诗

露滴鸾衣窈窕身，香成终有返魂人。微蔫花色频看日，将尽钟声不贷春。玉合收时存梦影，瑶笙散后怆音尘。天荒地老相思泪，化作春潮啮石唇。
壬子春怨·其二
作者：梁鼎芬
朝代：清
体裁：七言律诗

红梅何事有双身，永夜孤心不寐人。病马雪寒犹恋月，流莺天暖即争春。情中剑首轻吹吷，劫后琴心忍作尘。玉女邅回还在侧，云璈奏罢惨赪唇。
壬子春怨·其五
作者：梁鼎芬
朝代：清
体裁：七言律诗

树老园荒藤绕身，双扉今启久无人。咬花错引金铃犬，窃药争寻玉洞春。草际鹿踪知暗路，雪时鸿爪惹纤尘。题红自笑谁曾见，多事琴僮一展唇。
壬子春怨·其四
作者：梁鼎芬
朝代：清
体裁：七言律诗

暗雨残镫共此身，深闺微叹更无人。野塘芳杜先侵水，市窖唐花竟夺春。电火乍飞鸾坠影，林风忽过燕惊尘。玉骢一去归期杳，匝月兰醪未染唇。
天仙子·题宗室孚世伯母高恭人荼蘼花册子
作者：梁鼎芬
朝代：清
体裁：词

一抹春痕轻绣碧。脂零方絮伤心色。玉郎肠断已年年，看不得。人头白。閒庭寂寞敲诗客。
寒夜独谣
作者：梁鼎芬
朝代：清
体裁：七言律诗

写入幽通黯一镫，神人仿佛事何曾。月明深巷疑闻豹，风肃清帘不到蝇。久别花枝凭梦折，无多酒力带愁胜。年来莫溯心中语，何止篱间懒嫚藤。
寓宅门联
作者：梁鼎芬
朝代：清
体裁：联

往事忆觚棱，身别修门二十载；新阴尽桃李，教成君子六千人。
小桃红
作者：梁鼎芬
朝代：清
体裁：词

但惜花飞尽，谁解春归早。何代佳人，那时沦落，夕阳细草。剩馀香水际，更苔边、也芳心长抱。去去游骢缓，渐渐流莺老。今日当时，浮云逝水，凑成怀抱。正宽閒摊破，矮笺吟、补题红词稿。
少年游
作者：梁鼎芬
朝代：清
体裁：词

碧苔如梦酒醒时。看月上花枝。四面蛩声，一襟露气，犹自冷支持。等閒何事耐沈思。便说也迷离。漏点听残，阑干数遍，百样不相宜。
庐山
作者：梁鼎芬
朝代：清
体裁：古风

我生久行役，入山苦不早。身带灵宝符，鸡犬自牵抱。清风散阴气，晶出安能褥。五老如故人，依稀梦中道。
得伯严书
作者：梁鼎芬
朝代：清
体裁：古风

千年浩不属，君乃沈痛之。神思可到处，缱绻通其词。穷山何所乐，予心忽然疑。试君置我处，魂梦当自知。把书阖且开，情语生微漪。出见东流水，汤汤将待谁。
忆王孙
作者：梁鼎芬
朝代：清
体裁：词

儿家生小住溪边。野杏山桃笑太妍。细问何人落玉钿。爱矜怜。那似风流自得仙。
忆王孙·怀武进费岊怀郎中
作者：梁鼎芬
朝代：清
体裁：词

填词使酒倦疏狂。袖手看君有侠肠。剑气沈霾且莫伤。好潜藏。来日高冈有凤凰。
忆王孙·怀满洲志仲鲁编修
作者：梁鼎芬
朝代：清
体裁：词

秋声别馆旧论诗。梦里逢君不自持。江海题襟定几时。各凄其。昨上琴台忆子期。
忆王孙·怀萍乡交云阁孝廉
作者：梁鼎芬
朝代：清
体裁：词

天涯两别已三霜。黯黯浮云蔽日光。剪剪凄风入夜长。苦思量。此是人间傀儡场。
惜红衣
作者：梁鼎芬
朝代：清
体裁：词

红叶飘残，绿梅开乍。数枝妍雅。衬出霜华，风清玉苔榭。墙头石角，散鱼尾、断霞谁写。前夜。有多少冷香，逐琴丝来也。春韶歇了，独自馀芳，秋心较浓冶。閒阶立尽烘醉，酒初罢。翻恨一夜凉讯，不共月魂同下。想璚枝天外，愁绝不堪盈把。
挽张之洞联
作者：梁鼎芬
朝代：清
体裁：联

甲申之捷、庚子之电，战功先识孰能齐，艰苦一生，临没犹闻忠谏语；无邪在粤、正学在湖，讲道论心惟我久，凄凉廿载，怀知那有泪干时。
挽张百熙联
作者：梁鼎芬
朝代：清
体裁：联

勤学爱才，涕泪凄凉八百士；评书和韵，交情郑重三十年。
挽朱一新联
作者：梁鼎芬
朝代：清
体裁：联

斯人甚贤，未报君父恩，如何瞑目；视吾犹弟，便倾江海泪，难抵伤心。
挽汪康年联
作者：梁鼎芬
朝代：清
体裁：联

惜此伤心人，寒竹荒梅寻故宅；频闻救世论，断金攻玉怆生平。
挽谭宗浚联
作者：梁鼎芬
朝代：清
体裁：联

建议愧微官，祗今片纸珍存，爱惜重烦严谴日；忌才推上考，那识数年远宦，凄凉忽见素书时。
挽陈昭常联
作者：梁鼎芬
朝代：清
体裁：联

关中见赏鹿尚书，回思万里驱车，行在烽烟诗一束；天上若逢龙表弟，为道孤臣种树，崇陵风雨泪千行。
挽高凤岐联
作者：梁鼎芬
朝代：清
体裁：联

奸人放恣，使公不登御史台，怀忠以死；病翁悲伤，带泪写成循吏传，旷代犹生。
挽麦孟华联
作者：梁鼎芬
朝代：清
体裁：联

徐园壬子春，同拾落花齐下泪；江亭甲辰晦，独寻芳草一招魂。
斋中读书
作者：梁鼎芬
朝代：清

圣人去我远，存者六籍纷。遗迹非口授，从生观甚勤。往往一师说，反复万口云。吾闻《易》蛊象，育德而振民。苟徇所不屑，戈矛已相因。前有千年书，后有万载人。何以立天地，上答君与亲。愿持白日心，光明照星辰。为学如登山，来万陟者仅。徐行必无踬，阔步不到峻。所蔽有厚薄，开塞岂田刃。荀卿善言解，性恶惜未慎。刚决与果敢，道乃日月进。仁义奉孔孟，耿介尊尧舜。悠悠总不济，百年亦何迅。
斋中读书·其一
作者：梁鼎芬
朝代：清
体裁：古风

圣人去我远，存者六籍纷。遗迹非口授，从生观甚勤。往往一师说，反复万口云。吾闻《易》蛊象，育德而振民。苟徇所不屑，戈矛已相因。前有千年书，后有万载人。何以立天地，上答君与亲。愿持白日心，光明照星辰。
斋中读书·其二
作者：梁鼎芬
朝代：清
体裁：古风

为学如登山，来万陟者仅。徐行必无踬，阔步不到峻。所蔽有厚薄，开塞岂田刃。荀卿善言解，性恶惜未慎。刚决与果敢，道乃日月进。仁义奉孔孟，耿介尊尧舜。悠悠总不济，百年亦何迅。
月上海棠·游极乐寺看海棠花开且落矣为赋此解
作者：梁鼎芬
朝代：清
体裁：词

人间解道春花好，但纷纷、开落成朝暮。受尽东风，赢得词人题句。君休问、马上车前无数。明年知又春如故。独伤心、今日更何处。素韵红情，最难忘、几回相遇。谁曾共、日斜重觅归路。
梅梢雪·天寒有忆沈二
作者：梁鼎芬
朝代：清
体裁：词

天寒日落。佳人翠袖惊初薄。当时笑共弹金鹊。漂泊如今，手懒心情恶。别来虚掩苔花阁。无聊细拣银瓶药。恹恹只恐颜非昨。立尽风前，莫问青禽诺。
梦江南
作者：梁鼎芬
朝代：清
体裁：词

西湖好，士女说凄凉。刀剑光馀波面赤，稻粳荒尽树皮黄。今日好斜阳。
梦江南
作者：梁鼎芬
朝代：清
体裁：词

西湖好，绝爱水心亭。苔瓦被风敧险路，竹棂蚀雨映疏星。人迹几时经。
梦江南
作者：梁鼎芬
朝代：清
体裁：词

西湖好，霜雪助奇芬。参庙独尊周御史，拜坟争过岳将军。倚剑看天云。
梦江南·甲申九月朔日别京师往游西湖赋此为约
作者：梁鼎芬
朝代：清
体裁：词

西湖好，怀抱入秋开。六十年前书一纸，四千里外客重来。诗句问苍苔。
武昌府头门联
作者：梁鼎芬
朝代：清
体裁：联

燕柳最相思，身别修门二十载；楚材必有用，教成君子六千人。
水龙吟·叶南雪丈属赋并蒂莲同辛白香雪
作者：梁鼎芬
朝代：清
体裁：词

新来欲说相思，香风吹散鸳鸯影。红莲何事，分明两两，齐齐整整。背倚同枝，根联异瓣，似谁并命。想先生独乐，正商朋酒，来醉倒，不知醒。我亦恹恹愁病。已多时，芳心暗警。湘波一绿，当惆怅处，怕开双镜。露冷连环，月凉单袂，教侬独咏。柰重阑数尽，问花无语，更何人应。
水龙吟·夜过镇江寄题焦山自然庵
作者：梁鼎芬
朝代：清
体裁：词

悤悤七载重来，江声撼尽春魂醒。波飞浪立，一时变却，月明风定。墨渍相思，履綦傥在，归舟重省。叹百年岁月，几番戈马，谁曾向、此间认。绝羡头陀趺坐，惜参透、禅龛幽静。一床经卷，一瓶花露，一声清磬。何日藏山，轻装浮海，笑予苦命。渐潮鸡喔喔，搅人阵阵，作恹恹病。
江南好
作者：梁鼎芬
朝代：清
体裁：词

家园好，最好暮秋时。黄叶野僧寻画谱，碧桐仙子觅遗綦。兴到不知谁。
江南好·与香雪花下谈少年春秋佳日为赋此解
作者：梁鼎芬
朝代：清
体裁：词

家园好，最好暮春时。白袷罗轻人试马，红帘花醉夕题诗。兴到不知谁。
江南好·南雪丈有鸳鸯诗爰题一词不敢步韵也
作者：梁鼎芬
朝代：清
体裁：词

鸳鸯好，打鸭莫教惊。词客芳心吟碧月，小鬟雅髻采红菱。一样托深盟。
江船遇长沙曹刑部赠诗
作者：梁鼎芬
朝代：清
体裁：古风

昨舍故人归山庵，路逢曹子披尘函。欲浇江水泻智慧，一雨飘落舟中岚。手持贤兄好文字，辨章学术穷其探。湔除回穴启真秘，使我有舌不敢参。论仁特采东塾说，薪火何止传湘潭。菊坡精舍别来久，梦中杨柳空鬖鬖。大师不再下元学，妖狐昼出言二三。后生少年嗜鬼怪，经义新说青于蓝。本心已昧非可惧，乱流既甚谁能戡。我惟造圣祇一轨，不到真处皆空谈。李固可冤季长谄，弥远不罪西山贪。时危致君竟无术，便有书论徒面惭。千年耿耿挂心目，自恨霜泺旋羸骖。江山大好正堪隐，谁与百战湘人男。时平豪杰不足数，勖哉吾子视所担。
浣溪沙
作者：梁鼎芬
朝代：清
体裁：词

儿女神仙反自嫌。半生幽恨在眉间。相思极尽转庄严。春景写时三二月，花枝障得几重帘。缠绵蕉萃一时兼。
浣溪沙
作者：梁鼎芬
朝代：清
体裁：词

几缕盆香一盏茶。今宵天气较凉些。生憎燕子不还家。韵近红帘花更艳，阴移翠阁月刚斜。断肠心事去来车。
浣溪沙
作者：梁鼎芬
朝代：清
体裁：词

又听蝉声曳别枝。早秋风物便凄其。愁心瘦尽倚阑时。昨夜红绵轻揾泪，几回翠管要题诗。想来无赖强支持。
浣溪沙
作者：梁鼎芬
朝代：清
体裁：词

只有桃花比旧红。燕昏莺晚为谁慵。鞦韆门外水西东。那惜芳踪和柳絮，更无隐语寄芙蓉。别离真个不相同。
浣溪沙
作者：梁鼎芬
朝代：清
体裁：词

客意飘烟不为风。曲璚帘底翠玲珑。数声啼鸟一声钟。检点梦痕初酒里，懒残情事碎花中。悔教双燕昨相逢。
浣溪沙
作者：梁鼎芬
朝代：清
体裁：词

春梦来时在那厢。昵人半晌去思量。落花多处满斜阳。手挽飘红唯有影，眼看成碧太无常。人生到此可能狂。
浣溪沙
作者：梁鼎芬
朝代：清
体裁：词

柳外轻雷起玉塘。荷边香雨点珠房。藕心凉雪沁琼浆。面面瑶丝疏织绿，纤纤银甲管调簧。良辰美景柰关防。
浣溪沙
作者：梁鼎芬
朝代：清

花也红丫草绿尖。栗留声里昼垂帘。冶春刚半月痕纤。锦样韶光人病酒，年年今段苦恹恹。好花香草太相嫌。鹦鹉前头急自呼。不知隐语道来无。半时耽阁绣功夫。引镜薄添霞一角，背人笑颤翠双趺。须防胆怯要犀株。
浣溪沙
作者：梁鼎芬
朝代：清
体裁：词

苔网零星绣屧廊。秋疏幽绿景如霜。冷蛩犹自说凄凉。坐懒放书刚半晌，酒醒弹指又重阳。便无愁处也思量。
浣溪沙
作者：梁鼎芬
朝代：清
体裁：词

门外桃花比旧红。绿苔生恨长重重。别离真个不相同。风片雨丝三月里，簟纹镫影一宵中。悔看双燕过帘栊。
浣溪沙 其一 仿饮水词只求貌似却无题目也
作者：梁鼎芬
朝代：清
体裁：词

才说当时泪暗倾。宵宵寒雨绿阴成。有人帘外盼天晴。独自空庭花细落，那堪今夜月微明。药烟茶梦断平生。
浣溪沙 其二 仿饮水词只求貌似却无题目也
作者：梁鼎芬
朝代：清
体裁：词

杜牧清词未算狂。鬓丝禅榻好时光。玉阑干外是银塘。塞雁书将千里远，砌虫声到四更凉。梦魂飞不到红墙。
浣溪沙 己庚之间叶伯蘧仲鸾叔达昆季时有文宴余爱斯调得数十首离合断续不知为何题也今记忆三首重录于此以作春梦 其一
作者：梁鼎芬
朝代：清
体裁：词

并载金台二月天。海棠巢下杏花前。试将明镜照华年。一晌绿窗才记梦，几回锦瑟未张弦。伤春无处不堪怜。
浣溪沙·仿饮水词只求貌似却无题目也
作者：梁鼎芬
朝代：清

才说当时泪暗倾。宵宵寒雨绿阴成。有人帘外盼天晴。独自空庭花细落，那堪今夜月微明。药烟茶梦断平生。杜牧清词未算狂。鬓丝禅榻好时光。玉阑干外是银塘。塞雁书将千里远，砌虫声到四更凉。梦魂飞不到红墙。
浣溪沙·其一
作者：梁鼎芬
朝代：清
体裁：词

花也红丫草绿尖。栗留声里昼垂帘。冶春刚半月痕纤。锦样韶光人病酒，年年今段苦恹恹。好花香草太相嫌。
浣溪沙·其三
作者：梁鼎芬
朝代：清
体裁：词

摊破红笺篆碧螺。酒醒腕弱墨慵磨。暗吹兰气载香多。倚玉笑餐云子饭，抛珠真胜雪儿歌。吾生休自说蹉跎。
浣溪沙·其二
作者：梁鼎芬
朝代：清
体裁：词

欲问花前第几春。却看桃片委苔尘。赋情谁及杜司勋。菱髻初装珠络小，芹泥浅傅玉膏匀。轻衫细马那时人。
浣溪沙·其二
作者：梁鼎芬
朝代：清
体裁：词

鹦鹉前头急自呼。不知隐语道来无。半时耽阁绣功夫。引镜薄添霞一角，背人笑颤翠双趺。须防胆怯要犀株。
浣溪沙·己庚之间叶伯蘧仲鸾叔达昆季时有文宴余爱斯调得数十首离合断续不知为何题也今记忆三首重录于此以作春梦
作者：梁鼎芬
朝代：清

并载金台二月天。海棠巢下杏花前。试将明镜照华年。一晌绿窗才记梦，几回锦瑟未张弦。伤春无处不堪怜。欲问花前第几春。却看桃片委苔尘。赋情谁及杜司勋。菱髻初装珠络小，芹泥浅傅玉膏匀。轻衫细马那时人。摊破红笺篆碧螺。酒醒腕弱墨慵磨。暗吹兰气载香多。倚玉笑餐云子饭，抛珠真胜雪儿歌。吾生休自说蹉跎。
浣溪沙·惠州西湖重九日
作者：梁鼎芬
朝代：清
体裁：词

湖草湖花日日香。东坡去后几重阳。寻秋随意过横塘。犹忆题图萧寺里，西风吹泪满衣裳。浮生便也惜时光。
浣溪沙·春月
作者：梁鼎芬
朝代：清
体裁：词

春月栖魂在那厢。隔楼吹彻玉箫凉。绿瓷盛得晚茶香。湿尽鸾绡都怅望，收将凤纸更思量。玉妃何日醒潇湘。
浣溪沙·江船听雨
作者：梁鼎芬
朝代：清
体裁：词

卧雨江边听水流。当春风物似清秋。可知世事有沈浮。酒尽得茶偏助醉，镫残继烛岂能休。无憀坐到四更头。
浣溪沙·题张瓞生美人图
作者：梁鼎芬
朝代：清
体裁：词

才信飘摇到此时。春魂休系两三枝。却看双燕也因谁。碧藓屟痕凭细数，翠鬟扇景起相思。断肠吟出落花词。
浪淘沙
作者：梁鼎芬
朝代：清
体裁：词

一箭惜年芳。窗外斜阳。浅红阑槛月微黄。莫问当时题句处，说也凄凉。缣粉坠秋香。苔满琴廊。青虫依旧罥丝长。不道回肠花落后，犹有回肠。
浪淘沙
作者：梁鼎芬
朝代：清
体裁：词

清泪滴红笺。酒醒还添。褪花时候又今年。长是慏悜无赖处，愁在眉尖。有梦到琴边。梦也堪怜。雨条烟叶黯疏帘。说尽心心和念念，准备恹恹。
浪淘沙·忆京师芍药
作者：梁鼎芬
朝代：清
体裁：词

翠叶剪琉璃。花好春迟。拗枝亲供小红瓷。值得当时双手种，似解将离。履迹碧苔移。没有人知。晓窗妆罢坐茶时。记得琴廊浇水处，并玉题诗。
浪淘沙·江行放歌
作者：梁鼎芬
朝代：清
体裁：词

唱彻大江东。醉倒髯翁。星光黯淡月微濛。欲问古来征战处，一阵飘风。彫丧几英雄。富贵悤悤。可怜显晦听天公。不及金山楼阁好，日日清钟。
海棠春·忆京师海棠
作者：梁鼎芬
朝代：清
体裁：词

妍华一树霞衣举。散香多、在无人处。生怕寺前车，惊露红春雨。风前莺燕休相妒。算有个、幽巢堪住。山馆却思谁，倦起帘阴暮。
淡黄柳·筠甫重至韶州赋此为别忆昔五六岁时屡随侍过此今生已矣并以写意
作者：梁鼎芬
朝代：清
体裁：词

悤悤别。不到临歧说。子细思量甚时节。那似曲江风月。行要如铜心要铁。难磨灭。因君念畴昔。空滴尽、眼中血。叹孤生处处肠都结。夜月推篷，早潮放桨，谁解此情悽咽。
添字采桑子
作者：梁鼎芬
朝代：清
体裁：词

问君何事人间世，绛萼璚枝。酒际茶时。一片销魂今夜月，有谁知。赠花也惜天涯远，春讯差池。人意凄其。耐得清寒重起□，□□□。
清平乐·病中答黄三
作者：梁鼎芬
朝代：清
体裁：词

人生如客。死葬要离侧。万岁千秋谁料得。那有是非黑白。数声水向东流。一弯月在西头。欲说伤心何事，鸟啼花落休休。
满宫花·少华画白芙蓉花纨扇见赠漫赋小词
作者：梁鼎芬
朝代：清
体裁：词

折芙蓉，何处寄。昨夜酒醒刚起。白华绿叶似当年，不及当年风味。玉池边，凉月里。暮暮朝朝休记。伤心滴泪向君前，莫问此花开未。
满庭芳·题吴小荷娟镜楼图
作者：梁鼎芬
朝代：清
体裁：词

新泪如潮，芳情若缕，旧事说著销魂。婵娟千里，空复望闺门。楼上纤尘不到，点点见、粉印脂痕。沈吟处、鸾鸣欲绝，暗月照黄昏。殷勤。也长自、开奁见梦，抽屉怀恩。笑频看何意，相对忘言。料得今生难合，凝睇久、还念夫君。无人会、铲除便可，清影在乾坤。
满江红
作者：梁鼎芬
朝代：清
体裁：词

流转人间，判受尽、千回肠断。那得似、皋鱼孝子，伯鸾仙眷。独立斜阳飞絮满，回看逝水华年贱。问二毛、始见在何时，吾能算。心何有，有冰炭。置何处，中心乱。且狂歌骂座，自工排遣。楚泽坠芬明月佩，曲江感赋秋风扇。又浮生、无谓过今朝，从欢宴。
满江红·戊子六月六日三十初度
作者：梁鼎芬
朝代：清
体裁：词

岁月骎骎，笑三十、男儿如此。也只羡、天边黄鹄，人中青兕。万里游踪今似昨，千秋公议非耶是。叹读书、学剑两无成，真堪耻。行不得，胸怀事。寿百岁，徒然耳。剩几杯美酒，数行清泪。莽莽乾坤真浩荡，纷纷儿子论生死。猛思量、佳处是谁知，沈沈睡。
点绛唇·同香雪赋词赠梅花禁用雪月香影等字
作者：梁鼎芬
朝代：清
体裁：词

一鹤翩跹，与君合是前生侣。璚楼玉宇。受得寒如许。浊酒醒馀，今夜身何处。愁来去。问花无语。虫咽苔枝苦。
点绛唇·咏西施舌
作者：梁鼎芬
朝代：清
体裁：词

梦雨丝风，溪头网得娇如雪。金璚玉屑。肯使轻磨灭。想是吴宫，曩日曾饶舌。空凄切。江湖贬绝。莫向人间说。
玉楼春
作者：梁鼎芬
朝代：清
体裁：词

红摧绿剉风光好。满眼相思归不早。兰尊旧事尽销魂，魂销耐可修诗稿。矮笺细字难全晓。蓬鬓星星看欲老。凤箫香锁画楼深，竟地芳尘谁为扫。
王检讨回湘赋别
作者：梁鼎芬
朝代：清
体裁：七言律诗

为忆江南乱后山，飘然巾笠往仍还。百年心事看残照，一代文章有要删。杜本谷音吾所属，黄衷海语若相关。崇陵片石归装稳，头白临分泪对潸。
百字令
作者：梁鼎芬
朝代：清
体裁：词

海风吹梦又沈沈，醉也几曾摇醒。独上层楼披雾眼，但见远山横整。贴水低迷，倚天侧媚，画法谁曾称。松林寒月，片云遮断无影。绝忆旧日池台，有人爱惜，蘅杜相攀赠。太息年光同电谢，莫道他时重省。浊酒魂销，斜阳泪满，坐对西风病。翻嫌鹦鹉，一声催热香茗。
百字令·同叶叔达饮碧螺盦
作者：梁鼎芬
朝代：清
体裁：词

无聊有恨，正荷花时候、春愁都热。约个酒人添个影，捲起缃帘望月。雪藕丝长，剥莲心苦，此意吾能说。隔窗鹦鹉，为谁也自饶舌。又到酒倦灯阑，绿茶初酽，越色瓷杯洁。细数年华惊一昨，各有情怀悽绝。春草秋花，神仙儿女，甚事无完缺。凭他铁笛，一声吹上云裂。
秋千索·庚辰七夕寄沈二彦慈
作者：梁鼎芬
朝代：清
体裁：词

银河一水西风锁。问乌鹊、几时能过。莫是前宵费聘钱，才许尔，今番坐。娇娆队队簪花朵。便分与、筵前瓜果。真个黄姑得自由，谁能忆，当初我。
端居赋兴
作者：梁鼎芬
朝代：清
体裁：七言律诗

闲庭雨过昼添寒，柳竹青葱俯一栏。渐与世疏文笔放，偶缘春好酒杯宽。石唇苔润初安臼，水面萍分独下竿。惟有佳禽笑多事，中年心意未阑珊。
红娘子
作者：梁鼎芬
朝代：清
体裁：词

三四春红片。怊怅閒庭院。紫玉霏香，碧璚砌艳，九霞仙眷。叹新来酒醒、却添酲，把芳韶看贱。梦比天涯远。愁剪波心乱。帘底相思，更谁同谱，桃花歌扇。笑人间崔护、枉游寻，也经时避面。
红窗听
作者：梁鼎芬
朝代：清
体裁：词

心事一春谁见得，乍可是、夜凉人倦。花开花落愁深浅。感西风纨扇。淡泊梳妆犹避面。思量著、绿窗黄月，閒情幽怨。无言半晌，又无人苔院。
红窗月·江楼久坐忆寤舅京师
作者：梁鼎芬
朝代：清
体裁：词

素琴清酌，款深宵、但觉无聊。记当时烂醉，隔坐欢招。又到寻春打桨、过溪桥。瑶珰凤纸如云影，影也迢迢。叹江湖跌宕，萍絮飘摇。那便红螺山下、戏相邀。
红窗睡·春日过叶叔达碧螺盦
作者：梁鼎芬
朝代：清
体裁：词

亭子帘垂花暗落。愁未醒、把好春迟阁。红脂新洗痕犹薄。被雏鬟惊谑。酒病频烦怜汝弱。悄无语、閒时学字，倦时行药。此间流转，到喧时寂寞。
绮罗香·春日往南城买花归过海王村得瓷杯二细花蹙浪知是雅裁与淑华汲新水煎茶试之漫赋一词
作者：梁鼎芬
朝代：清

锦段明装，银瓷邢色，绿篆花纹微露。黯淡风尘，那知画工心苦。琢红玉、坡老低吟，乞白盌，杜陵佳句。笑今番、一晌欢逢，绣囊无用稳相护。琴床人正按谱。检得霏桃千瓣，商量茶具。绝好缥青，费了酒钱几许。閒心事，崔托先成，旧款识、哥窑谁署。浑无赖、懒过春阴，隔帘吹梦雨。
绮罗香·春日往南城买花归过海王村得瓷杯二细花蹙浪知是雅裁与淑华汲新水煎茶试之漫赋一词
作者：梁鼎芬
朝代：清
体裁：词

锦段明装，银瓷邢色，绿篆花纹微露。黯淡风尘，那知画工心苦。琢红玉、坡老低吟，乞白碗，杜陵佳句。笑今番、一晌欢逢，绣囊无用稳相护。琴床人正按谱。检得霏桃千瓣，商量茶具。绝好缥青，费了酒钱几许。閒心事，崔托先成，旧款识、哥窑谁署。浑无赖、懒过春阴，隔帘吹梦雨。
绿意
作者：梁鼎芬
朝代：清
体裁：词

湘华梦影。可西风昨夜，几回吹醒。犹记盈盈，廔上黄昏，瞥见游春鞭镫。开门笑语红襟燕，休负了、海棠栖稳。天涯别有桃源，误却璚枝芳信。太息琴丝笛谱，纵弹尽不似，旧时人听。暮雨潇潇，此日江南，帘捲疏花微病。香心熏彻相思字，又半晌、月明更静。祇无憀、白雁横天，说与凄凉风景。
罥马索·题宗室孚伯兰世丈蹇驴破帽图
作者：梁鼎芬
朝代：清
体裁：词

莽风尘、一领缁衣化为素。鞭丝欲整，斜阳墙角年年路。桃花千片，萍花几瓣，弹指光阴伤心句。算酒边歌者，车前驺卒，平生有知遇。归去。宗臣蕉萃，郎官磥落，两种情怀画图补。更写三间金铃馆，谱出笛愁琴语。天涯老矣，附骥无心，翻觉纷纷青蝇苦。笑问君、近来何事，曾否探春海棠圃。
菩萨蛮
作者：梁鼎芬
朝代：清
体裁：词

茶烟袅尽箫声歇。墙西但有伤心月。错道为花来。花飞一寸苔。帘镫犹弄影。窗外红鹦醒。直是病无憀。恹恹又一宵。
菩萨蛮
作者：梁鼎芬
朝代：清
体裁：词

著人春色浓如酒。酒浓却在花开后。尽醉莫推辞。绯桃插一支。红绡垂四角。分缀金钱薄。忆昔问郎归。镫前涕泪挥。
菩萨蛮·丁亥八月十五夜对月
作者：梁鼎芬
朝代：清
体裁：词

开帘但见伤心月。照人谁似花如雪。曾记惜红芳。鸳鸯笑两行。云裳娇贴地。唤醒春酲未。灰尽较相思。香残一寸时。
菩萨蛮·十七夜
作者：梁鼎芬
朝代：清
体裁：词

团圞一昔心头热。昨宵风景先离别。归去近红镫。泪痕添几层。弦愁凭凤纸。诗稿钞三四。只是断肠多。月明今夜何。
菩萨蛮·十六夜
作者：梁鼎芬
朝代：清
体裁：词

禅心错比沾泥絮。冶踪飘荡都无据。有主是杨花。随风便到家。如何双泪落。掩袖惊秋薄。故意近前看。当头月又阑。
菩萨蛮·有忆
作者：梁鼎芬
朝代：清
体裁：词

湘帘影窣阑干绿。湘人心比阑干曲。但道不相宜。花醒病起时。红鹦偏解事。戏唤人名字。才说莫多愁。春星满玉钩。
菩萨蛮·题叶南雪丈藏清微道人空山听雨图
作者：梁鼎芬
朝代：清
体裁：词

闭门自有深山意。开图恍似前游地。镫火一龛寒。今宵魂梦安。年年听雨惯。独坐残书伴。遮莫说天明。天明仍未晴。
蝶恋花·乙酉荷花生日余奉严谴越三日柽甫约云阁与余往南河泡赏荷云阁得词一首近属季度补画题诗于上以志旧游
作者：梁鼎芬
朝代：清
体裁：词

忆昔荷香香雾里。绝好花时，已是伤秋地。泼水野凫随棹起。满衣湿气沾凉脆。独写新词君有意。补画题诗，重省当时事。欲说情怀无一字。鼓琴莫待钟期死。
蝶恋花·云阁别一年无信息因为忆昔词三首以寄相思仍用前韵
作者：梁鼎芬
朝代：清
体裁：词

忆昔年时人海里。十丈游尘，别有清凉地。尔汝相呼同卧起。选花移竹分红翠。谁解于今离别意。袖手关河，太息无穷事。但恨人生休识字。吾侪只合沟渠死。
蝶恋花·同云阁在上海十日因记其事
作者：梁鼎芬
朝代：清
体裁：词

忆昔高楼明镜里。弹指光阴，戏作拈花地。故卷红帘惊睡起。远山那及眉峰翠。似有天涯沦落意。一段箫声，说尽人间事。细磨麋丸催扇字。侯生去后桃花死。
蝶恋花·同云阁至上海送寤舅北行云阁归江西余亦南下作此为别
作者：梁鼎芬
朝代：清
体裁：词

酽淡春晴初酒里。不是无憀，那有埋忧地。无数笛声天外起。夕阳浅水成苍翠。西北浮云终有意。似絮飞花，底甚干卿事。独倚阑干书卐字。庾郎漫赋枯桐死。
蝶恋花·题荷花
作者：梁鼎芬
朝代：清
体裁：词

又是阑干惆怅处。酒醉初醒，醒后还重醉。此意问花娇不语。日斜肠断横塘路。多感词人心太苦。侬自摧残，岂被西风误。昨夜月明今夜雨，浮生那得常如故。
读韩致尧诗感题
作者：梁鼎芬
朝代：清

晓来微雨较春寒，诗爱冬郎尽日看。乱世峥嵘词反艳，暮年萧瑟事初完。莺啼幽独看看尽，马走烟尘寸寸啴。凤烛百条同一泪，今疑纸上未曾乾。谁识天心久废商，殿前执手暗沾裳。从亡卢植曾河上，和韵吴融竟异乡。花好似忘春已去，尘飞真恐日无光。由来宦者倾入国，错怪唐家白面郎。
读韩致尧诗感题·其一
作者：梁鼎芬
朝代：清
体裁：七言律诗

晓来微雨较春寒，诗爱冬郎尽日看。乱世峥嵘词反艳，暮年萧瑟事初完。莺啼幽独看看尽，马走烟尘寸寸啴。凤烛百条同一泪，今疑纸上未曾乾。
读韩致尧诗感题·其二
作者：梁鼎芬
朝代：清
体裁：七言律诗

谁识天心久废商，殿前执手暗沾裳。从亡卢植曾河上，和韵吴融竟异乡。花好似忘春已去，尘飞真恐日无光。由来宦者倾入国，错怪唐家白面郎。
课儿联·其一
作者：梁鼎芬
朝代：清
体裁：联

畏蜀真如虎；兴刘自有龙。
课儿联·其一百
作者：梁鼎芬
朝代：清
体裁：联

立身须正大；治事要精详。
课儿联·其一百一
作者：梁鼎芬
朝代：清
体裁：联

竹雾覆幽草；茶烟袅落花。
课儿联·其一百七
作者：梁鼎芬
朝代：清
体裁：联

思友音书阅；还家笑语多。
课儿联·其一百七十
作者：梁鼎芬
朝代：清
体裁：联

晚蝉吟柳急；凉雁下芦迟。
课儿联·其一百七十一
作者：梁鼎芬
朝代：清
体裁：联

邪心琴可止；理正笔能为。
课儿联·其一百七十七
作者：梁鼎芬
朝代：清
体裁：联

无言花脉脉；有恨草萋萋。
课儿联·其一百七十三
作者：梁鼎芬
朝代：清
体裁：联

开窗蜗自篆；绕树鸟能言。
课儿联·其一百七十九
作者：梁鼎芬
朝代：清
体裁：联

朝花连画席；阴藓上琴衣。
课儿联·其一百七十二
作者：梁鼎芬
朝代：清
体裁：联

琴坐烧香静；诗廊把酒勤。
课儿联·其一百七十五
作者：梁鼎芬
朝代：清
体裁：联

送别孤琴语；论文一剑心。
课儿联·其一百七十八
作者：梁鼎芬
朝代：清
体裁：联

病起修琴轸；情閒数酒筹。
课儿联·其一百七十六
作者：梁鼎芬
朝代：清
体裁：联

许节论经旨；程朱讲学心。
课儿联·其一百七十四
作者：梁鼎芬
朝代：清
体裁：联

王僧曾有约；郑婢竟能诗。
课儿联·其一百三
作者：梁鼎芬
朝代：清
体裁：联

钓网风吹絮；樵斤雪绕藤。
课儿联·其一百三十
作者：梁鼎芬
朝代：清
体裁：联

黄绿芳草色；青红远树林。
课儿联·其一百三十一
作者：梁鼎芬
朝代：清
体裁：联

香袅琴床净；阴圆画几凉。
课儿联·其一百三十七
作者：梁鼎芬
朝代：清
体裁：联

茶烟吹细竹；花片上香苔。
课儿联·其一百三十三
作者：梁鼎芬
朝代：清
体裁：联

突兀晴川阁；幽閒尔雅台。
课儿联·其一百三十九
作者：梁鼎芬
朝代：清
体裁：联

曲廊婴武语；深树鹧鸪啼。
课儿联·其一百三十二
作者：梁鼎芬
朝代：清
体裁：联

艰难为远客；突兀见斯人。
课儿联·其一百三十五
作者：梁鼎芬
朝代：清
体裁：联

忠节危时见；文章后世尊。
课儿联·其一百三十八
作者：梁鼎芬
朝代：清
体裁：联

荷花生日酒；松子百年香。
课儿联·其一百三十六
作者：梁鼎芬
朝代：清
体裁：联

课子能娱老；思亲不计年。
课儿联·其一百三十四
作者：梁鼎芬
朝代：清
体裁：联

注酒真忘世；题诗便付儿。
课儿联·其一百九
作者：梁鼎芬
朝代：清
体裁：联

种竹秋初雨；看花月下人。
课儿联·其一百九十
作者：梁鼎芬
朝代：清
体裁：联

得閒花下马；频醉酒边鹂。
课儿联·其一百九十一
作者：梁鼎芬
朝代：清
体裁：联

新试东坡酒；频倾北海尊。
课儿联·其一百九十七
作者：梁鼎芬
朝代：清
体裁：联

收租频种秫；赴宴不簪花。
课儿联·其一百九十三
作者：梁鼎芬
朝代：清
体裁：联

一经能教子；十事竟要君。
课儿联·其一百九十九
作者：梁鼎芬
朝代：清
体裁：联

诵诗知治乱；闻乐识兴亡。
课儿联·其一百九十二
作者：梁鼎芬
朝代：清
体裁：联

日暖看花盛；霜寒叹柳衰。
课儿联·其一百九十五
作者：梁鼎芬
朝代：清
体裁：联

琴使游鱼定；经令猛虎驯。
课儿联·其一百九十八
作者：梁鼎芬
朝代：清
体裁：联

法制遵周礼；根原本孝经。
课儿联·其一百九十六
作者：梁鼎芬
朝代：清
体裁：联

觇国知强弱；观书识盛衰。
课儿联·其一百九十四
作者：梁鼎芬
朝代：清
体裁：联

人才三国盛；文字六朝衰。
课儿联·其一百二
作者：梁鼎芬
朝代：清
体裁：联

马嘶山栈窄；龙睡寺楼深。
课儿联·其一百二十
作者：梁鼎芬
朝代：清
体裁：联

击筑荆轲勇；吹箫伍子悲。
课儿联·其一百二十一
作者：梁鼎芬
朝代：清
体裁：联

栽竹成佳处；题花称隐居。
课儿联·其一百二十七
作者：梁鼎芬
朝代：清
体裁：联

溪上鸥为友；林閒鹤避人。
课儿联·其一百二十三
作者：梁鼎芬
朝代：清
体裁：联

晚归黄叶担；早起白莲香。
课儿联·其一百二十九
作者：梁鼎芬
朝代：清
体裁：联

苔湿琴生晕；花低砚有香。
课儿联·其一百二十二
作者：梁鼎芬
朝代：清
体裁：联

观鱼知道妙；闻鸟觉禅机。
课儿联·其一百二十五
作者：梁鼎芬
朝代：清
体裁：联

还家书卷富；忧国鬓毛苍。
课儿联·其一百二十八
作者：梁鼎芬
朝代：清
体裁：联

前贤五柳宅；今我六梅堂。
课儿联·其一百二十六
作者：梁鼎芬
朝代：清
体裁：联

百花洲上月；五柳宅中人。
课儿联·其一百二十四
作者：梁鼎芬
朝代：清
体裁：联

雨馀蜗上壁；水浅鸭移家。
课儿联·其一百五
作者：梁鼎芬
朝代：清
体裁：联

诗书传世泽；礼乐启人才。
课儿联·其一百五十
作者：梁鼎芬
朝代：清
体裁：联

定乱须名相；忘忧是老翁。
课儿联·其一百五十一
作者：梁鼎芬
朝代：清
体裁：联

山远松高下；风柔鸟去来。
课儿联·其一百五十七
作者：梁鼎芬
朝代：清
体裁：联

莺燕春相问；龙蛇水已平。
课儿联·其一百五十三
作者：梁鼎芬
朝代：清
体裁：联

布衾铭语苦；羽扇赋情深。
课儿联·其一百五十九
作者：梁鼎芬
朝代：清
体裁：联

棋声知有客；酒意若忘年。
课儿联·其一百五十二
作者：梁鼎芬
朝代：清
体裁：联

讲学先明道；匡君不爱身。
课儿联·其一百五十五
作者：梁鼎芬
朝代：清
体裁：联

碎琴能守正；投笔自安边。
课儿联·其一百五十八
作者：梁鼎芬
朝代：清
体裁：联

强宋须宗泽；安唐有李晟。
课儿联·其一百五十六
作者：梁鼎芬
朝代：清
体裁：联

别绪传青简；幽怀托素琴。
课儿联·其一百五十四
作者：梁鼎芬
朝代：清
体裁：联

草色春深路；钟声夜半船。
课儿联·其一百八
作者：梁鼎芬
朝代：清
体裁：联

芳草锄难尽；高花采未能。
课儿联·其一百八十
作者：梁鼎芬
朝代：清
体裁：联

霜痕花里换；秋色雨中深。
课儿联·其一百八十一
作者：梁鼎芬
朝代：清
体裁：联

漾漾菱兼荇；纷纷李与桃。
课儿联·其一百八十七
作者：梁鼎芬
朝代：清
体裁：联

苏文曾论画；韩孟每题诗。
课儿联·其一百八十三
作者：梁鼎芬
朝代：清
体裁：联

牛羊归短巷；燕雀处高堂。
课儿联·其一百八十九
作者：梁鼎芬
朝代：清
体裁：联

孟郊称古貌；苏轼矢愚忠。
课儿联·其一百八十二
作者：梁鼎芬
朝代：清
体裁：联

归程彭泽远；风度曲江贤。
课儿联·其一百八十五
作者：梁鼎芬
朝代：清
体裁：联

人随山万转；梦与月同圆。
课儿联·其一百八十八
作者：梁鼎芬
朝代：清
体裁：联

海楼观蜃气；山寺爇龙涎。
课儿联·其一百八十六
作者：梁鼎芬
朝代：清
体裁：联

击惊燕市筑；听罢蜀僧琴。
课儿联·其一百八十四
作者：梁鼎芬
朝代：清
体裁：联

碧山千树暮；素月一池深。
课儿联·其一百六
作者：梁鼎芬
朝代：清
体裁：联

闭门人不识；临水意何深。
课儿联·其一百六十
作者：梁鼎芬
朝代：清
体裁：联

厉俗先廉耻；投閒负圣明。
课儿联·其一百六十一
作者：梁鼎芬
朝代：清
体裁：联

花深莺恋石；苔冷蝶回栏。
课儿联·其一百六十七
作者：梁鼎芬
朝代：清
体裁：联

竹响惊琴梦；兰芳惹画情。
课儿联·其一百六十三
作者：梁鼎芬
朝代：清
体裁：联

闻笛生幽怨；钞书发古情。
课儿联·其一百六十九
作者：梁鼎芬
朝代：清
体裁：联

万里惊相见；千秋在自为。
课儿联·其一百六十二
作者：梁鼎芬
朝代：清
体裁：联

夜月红丝砚；春风绿绮琴。
课儿联·其一百六十五
作者：梁鼎芬
朝代：清
体裁：联

秋霜渔浦荻；冬雪佛坛松。
课儿联·其一百六十八
作者：梁鼎芬
朝代：清
体裁：联

上巳开兰会；重阳就菊花。
课儿联·其一百六十六
作者：梁鼎芬
朝代：清
体裁：联

固穷君子节；藏富圣朝民。
课儿联·其一百六十四
作者：梁鼎芬
朝代：清
体裁：联

送客琴三叠；怀人笛一声。
课儿联·其一百十
作者：梁鼎芬
朝代：清
体裁：联

柳窗春梦重；松路水声寒。
课儿联·其一百十一
作者：梁鼎芬
朝代：清
体裁：联

閒鼓朋来瑟；遥闻子晋笙。
课儿联·其一百十七
作者：梁鼎芬
朝代：清
体裁：联

笱香长伴隐；菊力实延年。
课儿联·其一百十三
作者：梁鼎芬
朝代：清
体裁：联

永怀君国事；敢负士民心。
课儿联·其一百十九
作者：梁鼎芬
朝代：清
体裁：联

媚骨难淩雪；贞心自耐冬。
课儿联·其一百十二
作者：梁鼎芬
朝代：清
体裁：联

中原方逐鹿；深夜独闻鸡。
课儿联·其一百十五
作者：梁鼎芬
朝代：清
体裁：联

夜静寻琴理；霜寒助酒怀。
课儿联·其一百十八
作者：梁鼎芬
朝代：清
体裁：联

松风亭下路；定惠寺前花。
课儿联·其一百十六
作者：梁鼎芬
朝代：清
体裁：联

潜心窥物理；放眼得人才。
课儿联·其一百十四
作者：梁鼎芬
朝代：清
体裁：联

鹿洞传朱学；鹅湖见陆心。
课儿联·其一百四
作者：梁鼎芬
朝代：清
体裁：联

轻衫春试马；画槛昼调鹦。
课儿联·其一百四十
作者：梁鼎芬
朝代：清
体裁：联

寥落闻鸡志；清新见鹿诗。
课儿联·其一百四十一
作者：梁鼎芬
朝代：清
体裁：联

忧患能延寿；聪明或误人。
课儿联·其一百四十七
作者：梁鼎芬
朝代：清
体裁：联

猛士如龙虎；孱夫畏犬羊。
课儿联·其一百四十三
作者：梁鼎芬
朝代：清
体裁：联

侍坐闻师训；哦诗慰父心。
课儿联·其一百四十九
作者：梁鼎芬
朝代：清
体裁：联

落叶随鸦影；寒芦起雁声。
课儿联·其一百四十二
作者：梁鼎芬
朝代：清
体裁：联

赤心报陛下；白发在人间。
课儿联·其一百四十五
作者：梁鼎芬
朝代：清
体裁：联

一龙吟大海；万马走平原。
课儿联·其一百四十八
作者：梁鼎芬
朝代：清
体裁：联

芳草思名马；空山忆故人。
课儿联·其一百四十六
作者：梁鼎芬
朝代：清
体裁：联

酒怀真突兀；琴理至精微。
课儿联·其一百四十四
作者：梁鼎芬
朝代：清
体裁：联

落花春尚在；听雨燕还来。
课儿联·其七
作者：梁鼎芬
朝代：清
体裁：联

紫色藤花饼；红香荔子糕。
课儿联·其七十
作者：梁鼎芬
朝代：清
体裁：联

青春怀绿鬓；白日照丹心。
课儿联·其七十一
作者：梁鼎芬
朝代：清
体裁：联

观书知治乱；抚树悟阴晴。
课儿联·其七十七
作者：梁鼎芬
朝代：清
体裁：联

老人对菊水；渔父间桃源。
课儿联·其七十三
作者：梁鼎芬
朝代：清
体裁：联

得食怜牛苦；成功忆马劳。
课儿联·其七十九
作者：梁鼎芬
朝代：清
体裁：联

安危大臣计；忠孝状元香。
课儿联·其七十二
作者：梁鼎芬
朝代：清
体裁：联

郑獬称忠孝；陶潜爱贱贫。
课儿联·其七十五
作者：梁鼎芬
朝代：清
体裁：联

忧乐传诗句；升沈付酒杯。
课儿联·其七十八
作者：梁鼎芬
朝代：清
体裁：联

江月惊鸥起；林风阻鹤眠。
课儿联·其七十六
作者：梁鼎芬
朝代：清
体裁：联

偕窗焦作纸；客路柳为鞭。
课儿联·其七十四
作者：梁鼎芬
朝代：清
体裁：联

鸾羽文章贵；龙头物望尊。
课儿联·其七百
作者：梁鼎芬
朝代：清
体裁：联

情亲自择果；心远欲看云。
课儿联·其七百一
作者：梁鼎芬
朝代：清
体裁：联

尊酒岁身晚；江湖贫贱多。
课儿联·其七百七
作者：梁鼎芬
朝代：清
体裁：联

选地贪偏胜；逢春每醉游。
课儿联·其七百七十
作者：梁鼎芬
朝代：清
体裁：联

柳色春前惨；朝衣箧里尘。
课儿联·其七百七十一
作者：梁鼎芬
朝代：清
体裁：联

狼抗敦无礼；犀燃峤有心。
课儿联·其七百七十七
作者：梁鼎芬
朝代：清
体裁：联

去年山寺病；今夕海楼哀。
课儿联·其七百七十三
作者：梁鼎芬
朝代：清
体裁：联

感愤无生理；衔悲到死时。
课儿联·其七百七十九
作者：梁鼎芬
朝代：清
体裁：联

冷雪梅花宅；芳烟野草亭。
课儿联·其七百七十二
作者：梁鼎芬
朝代：清
体裁：联

山河风景异；城市故人疏。
课儿联·其七百七十五
作者：梁鼎芬
朝代：清
体裁：联

忍泪看除夕；惊心异往年。
课儿联·其七百七十八
作者：梁鼎芬
朝代：清
体裁：联

芳意无边草；梅心第一花。
课儿联·其七百七十六
作者：梁鼎芬
朝代：清
体裁：联

梅花林处士；芳草屈王孙。
课儿联·其七百七十四
作者：梁鼎芬
朝代：清
体裁：联

野草微微长；梅花久久香。
课儿联·其七百三
作者：梁鼎芬
朝代：清
体裁：联

流血悲天地；潜思入鬼神。
课儿联·其七百三十
作者：梁鼎芬
朝代：清
体裁：联

雨止林莺出；烟多野鹤回。
课儿联·其七百三十一
作者：梁鼎芬
朝代：清
体裁：联

兰风香燕觜；松酝健人心。
课儿联·其七百三十七
作者：梁鼎芬
朝代：清
体裁：联

俗薄江山好；时危草木苏。
课儿联·其七百三十三
作者：梁鼎芬
朝代：清
体裁：联

密雨双鸥起；寒星只雁归。
课儿联·其七百三十九
作者：梁鼎芬
朝代：清
体裁：联

楚岸行将老；巫山坐复春。
课儿联·其七百三十二
作者：梁鼎芬
朝代：清
体裁：联

奸心危社稷；利口覆家邦。
课儿联·其七百三十五
作者：梁鼎芬
朝代：清
体裁：联

对酒同寥落；闻歌即叹嗟。
课儿联·其七百三十八
作者：梁鼎芬
朝代：清
体裁：联

生朝吟玉局；死节恸陶斋。
课儿联·其七百三十六
作者：梁鼎芬
朝代：清
体裁：联

小阁清香坐；疏篱细雨来。
课儿联·其七百三十四
作者：梁鼎芬
朝代：清
体裁：联

北阙怀恩事；南皮会葬时。
课儿联·其七百九
作者：梁鼎芬
朝代：清
体裁：联

得酒还来友；藏书赖有儿。
课儿联·其七百九十
作者：梁鼎芬
朝代：清
体裁：联

要为万人敌；笑此一世雄。
课儿联·其七百九十一
作者：梁鼎芬
朝代：清
体裁：联

文力能驱鳄；诗情共门鸡。
课儿联·其七百九十七
作者：梁鼎芬
朝代：清
体裁：联

法良称酒母；书好作茶神。
课儿联·其七百九十三
作者：梁鼎芬
朝代：清
体裁：联

小袖调婴武；轻桡触鹭鹚。
课儿联·其七百九十九
作者：梁鼎芬
朝代：清
体裁：联

孝子身如玉；真儒行似铜。
课儿联·其七百九十二
作者：梁鼎芬
朝代：清
体裁：联

小驿风前絮；孤山雪后梅。
课儿联·其七百九十五
作者：梁鼎芬
朝代：清
体裁：联

草际蛇涎滑；花间燕尾香。
课儿联·其七百九十八
作者：梁鼎芬
朝代：清
体裁：联

松栅閒呼鹿；花杠静钓鱼。
课儿联·其七百九十六
作者：梁鼎芬
朝代：清
体裁：联

忠义皇天鉴；声名万国知。
课儿联·其七百九十四
作者：梁鼎芬
朝代：清
体裁：联

封侯传燕颔；望帝挽龙髯。
课儿联·其七百二
作者：梁鼎芬
朝代：清
体裁：联

病虎逢人善；潜龙得水驯。
课儿联·其七百二十
作者：梁鼎芬
朝代：清
体裁：联

十五男儿志；三千弟子行。
课儿联·其七百二十一
作者：梁鼎芬
朝代：清
体裁：联

楼阴低水草；帘影弄风花。
课儿联·其七百二十七
作者：梁鼎芬
朝代：清
体裁：联

奸如嵩害国；罪甚桧欺君。
课儿联·其七百二十三
作者：梁鼎芬
朝代：清
体裁：联

病僧知鹤性；閒客结鸡谈。
课儿联·其七百二十九
作者：梁鼎芬
朝代：清
体裁：联

巨奸成巨祻；孤注弄孤儿。
课儿联·其七百二十二
作者：梁鼎芬
朝代：清
体裁：联

怒发冠为落；刚肠石不回。
课儿联·其七百二十五
作者：梁鼎芬
朝代：清
体裁：联

江汉春风起；冰霜昨夜除。
课儿联·其七百二十八
作者：梁鼎芬
朝代：清
体裁：联

世无仁义将；人有虎狼心。
课儿联·其七百二十六
作者：梁鼎芬
朝代：清
体裁：联

天旋夔子峡；春近岳阳湖。
课儿联·其七百二十四
作者：梁鼎芬
朝代：清
体裁：联

春楼青占柳；江岸白连沙。
课儿联·其七百五
作者：梁鼎芬
朝代：清
体裁：联

月来添病影；人去但茶烟。
课儿联·其七百五十
作者：梁鼎芬
朝代：清
体裁：联

怀忠无一达；伤乱集千忧。
课儿联·其七百五十一
作者：梁鼎芬
朝代：清
体裁：联

辟世从幽讨；思乡罕熟眠。
课儿联·其七百五十七
作者：梁鼎芬
朝代：清
体裁：联

课竖锄荒秽；呼儿说苦辛。
课儿联·其七百五十三
作者：梁鼎芬
朝代：清
体裁：联

无琴诗是药；有眼泪如泉。
课儿联·其七百五十九
作者：梁鼎芬
朝代：清
体裁：联

坐惊人事改；但见兽心多。
课儿联·其七百五十二
作者：梁鼎芬
朝代：清
体裁：联

省疾波涛壮；思家草木香。
课儿联·其七百五十五
作者：梁鼎芬
朝代：清
体裁：联

诸贤身避地；群贼胆包天。
课儿联·其七百五十八
作者：梁鼎芬
朝代：清
体裁：联

蛟行波势迅；鸦集日光微。
课儿联·其七百五十六
作者：梁鼎芬
朝代：清
体裁：联

有谁诛国贼；无一是男儿。
课儿联·其七百五十四
作者：梁鼎芬
朝代：清
体裁：联

帝泽今都歇；臣凶古未闻。
课儿联·其七百八
作者：梁鼎芬
朝代：清
体裁：联

昨过三诏洞；今梦半山亭。
课儿联·其七百八十
作者：梁鼎芬
朝代：清
体裁：联

寒梅花比玉；大野草如茵。
课儿联·其七百八十一
作者：梁鼎芬
朝代：清
体裁：联

芳草侵帘隙；梅花拂槛心。
课儿联·其七百八十七
作者：梁鼎芬
朝代：清
体裁：联

万柳红亭路；千花绿水楼。
课儿联·其七百八十三
作者：梁鼎芬
朝代：清
体裁：联

芳郊春斗草；梅阁夜题花。
课儿联·其七百八十九
作者：梁鼎芬
朝代：清
体裁：联

武力威铜面；文章比铁肝。
课儿联·其七百八十二
作者：梁鼎芬
朝代：清
体裁：联

寒月梅花世；冶春芳草人。
课儿联·其七百八十五
作者：梁鼎芬
朝代：清
体裁：联

青史垂千载；丹心照九垓。
课儿联·其七百八十八
作者：梁鼎芬
朝代：清
体裁：联

石存诸葛障；山逊岳家军。
课儿联·其七百八十六
作者：梁鼎芬
朝代：清
体裁：联

鸟静棋声出；鱼忙钓饵来。
课儿联·其七百八十四
作者：梁鼎芬
朝代：清
体裁：联

荷风迎画楫；兰露湿文疏。
课儿联·其七百六
作者：梁鼎芬
朝代：清
体裁：联

大海风波惯；寒山岁月深。
课儿联·其七百六十
作者：梁鼎芬
朝代：清
体裁：联

三忠祠有属；九世庙无灵。
课儿联·其七百六十一
作者：梁鼎芬
朝代：清
体裁：联

不鸣龙弃剑；多病骥辞鞍。
课儿联·其七百六十七
作者：梁鼎芬
朝代：清
体裁：联

奉母梨洲孝；勤王信国忠。
课儿联·其七百六十三
作者：梁鼎芬
朝代：清
体裁：联

洒涕成遗老；伤心得几人。
课儿联·其七百六十九
作者：梁鼎芬
朝代：清
体裁：联

画兰无地种；卖药有儿随。
课儿联·其七百六十二
作者：梁鼎芬
朝代：清
体裁：联

白发凋能几；黄冠称此身。
课儿联·其七百六十五
作者：梁鼎芬
朝代：清
体裁：联

日月倾天上；江湖走地中。
课儿联·其七百六十八
作者：梁鼎芬
朝代：清
体裁：联

漆身谁则觉；唏发我重来。
课儿联·其七百六十六
作者：梁鼎芬
朝代：清
体裁：联

冬柳疏疏月；霜街落落人。
课儿联·其七百六十四
作者：梁鼎芬
朝代：清
体裁：联

泪枯同血尽；言涩有心知。
课儿联·其七百十
作者：梁鼎芬
朝代：清
体裁：联

歌难时序换；叹逝涕洟来。
课儿联·其七百十一
作者：梁鼎芬
朝代：清
体裁：联

城阴团树色；江气夹风声。
课儿联·其七百十七
作者：梁鼎芬
朝代：清
体裁：联

今宵栖汉口；屡岁近头陀。
课儿联·其七百十三
作者：梁鼎芬
朝代：清
体裁：联

抱冰贤相业；宝华故人情。
课儿联·其七百十九
作者：梁鼎芬
朝代：清
体裁：联

自知白发客；恨少赤心人。
课儿联·其七百十二
作者：梁鼎芬
朝代：清
体裁：联

身世干戈里；风霜醉梦中。
课儿联·其七百十五
作者：梁鼎芬
朝代：清
体裁：联

琴志楼中画；茶仙亭上诗。
课儿联·其七百十八
作者：梁鼎芬
朝代：清
体裁：联

应须饱经术；已似爱文章。
课儿联·其七百十六
作者：梁鼎芬
朝代：清
体裁：联

重见晴川树；初题庾岭梅。
课儿联·其七百十四
作者：梁鼎芬
朝代：清
体裁：联

去年今日路；晴雪晓车人。
课儿联·其七百四
作者：梁鼎芬
朝代：清
体裁：联

福来甚微细；心足听蹉跎。
课儿联·其七百四十
作者：梁鼎芬
朝代：清
体裁：联

朝衣长在笥；野服不随人。
课儿联·其七百四十一
作者：梁鼎芬
朝代：清
体裁：联

阊阖开黄道；衣冠拜紫宸。
课儿联·其七百四十七
作者：梁鼎芬
朝代：清
体裁：联

行琴堪幽隐，钞诗觉病苏。
课儿联·其七百四十三
作者：梁鼎芬
朝代：清
体裁：联

思君良夜永，叹世暮年深。
课儿联·其七百四十九
作者：梁鼎芬
朝代：清
体裁：联

江海风波里；朝廷雨雪中。
课儿联·其七百四十二
作者：梁鼎芬
朝代：清
体裁：联

啜茗君山寺，摹蘅汉水船。
课儿联·其七百四十五
作者：梁鼎芬
朝代：清
体裁：联

风江鸥怯桨，苔榭鸟亲人。
课儿联·其七百四十八
作者：梁鼎芬
朝代：清
体裁：联

危楼当雪静；穷巷入春深。
课儿联·其七百四十六
作者：梁鼎芬
朝代：清
体裁：联

见汝思祠屋，当春望阙门。
课儿联·其七百四十四
作者：梁鼎芬
朝代：清
体裁：联

清风多在竹，细雨每怜花。
课儿联·其三
作者：梁鼎芬
朝代：清
体裁：联

坚心穿铁砚；佳字集珠船。
课儿联·其三十
作者：梁鼎芬
朝代：清
体裁：联

酒试三蕉叶；诗吟万竹风。
课儿联·其三十一
作者：梁鼎芬
朝代：清
体裁：联

巫女曹娥孝；宗臣屈子忠。
课儿联·其三十七
作者：梁鼎芬
朝代：清
体裁：联

听雨千秋想；藏山一代雄。
课儿联·其三十三
作者：梁鼎芬
朝代：清
体裁：联

呼鱼苔榭洁；洗马柳波凉。
课儿联·其三十九
作者：梁鼎芬
朝代：清
体裁：联

碎琴存直节；卖卜表孤忠。
课儿联·其三十二
作者：梁鼎芬
朝代：清
体裁：联

走卒知司马；山川出卧龙。
课儿联·其三十五
作者：梁鼎芬
朝代：清
体裁：联

雄心扶地轴；只手挽天河。
课儿联·其三十八
作者：梁鼎芬
朝代：清
体裁：联

群蝇趋几热；一蝶卧枝閒。
课儿联·其三十六
作者：梁鼎芬
朝代：清
体裁：联

学道安贫贱；吟诗识苦甘。
课儿联·其三十四
作者：梁鼎芬
朝代：清
体裁：联

大夫骑赤豹；仙子跨青鸾。
课儿联·其三百
作者：梁鼎芬
朝代：清
体裁：联

浅水初横约；遥山偶见楼。
课儿联·其三百一
作者：梁鼎芬
朝代：清
体裁：联

酒爱山林客；诗如绝代人。
课儿联·其三百七
作者：梁鼎芬
朝代：清
体裁：联

大义明君父；精思动鬼神。
课儿联·其三百七十
作者：梁鼎芬
朝代：清
体裁：联

梨花寒食节；细马上元灯。
课儿联·其三百七十一
作者：梁鼎芬
朝代：清
体裁：联

折腰难作吏；刺股好为人。
课儿联·其三百七十七
作者：梁鼎芬
朝代：清
体裁：联

艰难成大业；宛转表微诚。
课儿联·其三百七十三
作者：梁鼎芬
朝代：清
体裁：联

废邑狐狸语；空村虎豹争。
课儿联·其三百七十九
作者：梁鼎芬
朝代：清
体裁：联

直谏尊刘虎；奸谋笑李猫。
课儿联·其三百七十二
作者：梁鼎芬
朝代：清
体裁：联

雨泻暮檐竹；风吹春井芹。
课儿联·其三百七十五
作者：梁鼎芬
朝代：清
体裁：联

红烛初垂泪；青琴细写心。
课儿联·其三百七十八
作者：梁鼎芬
朝代：清
体裁：联

鸟止花犹落；人归酒未来。
课儿联·其三百七十六
作者：梁鼎芬
朝代：清
体裁：联

秋水芙蓉色；春郊杨柳情。
课儿联·其三百七十四
作者：梁鼎芬
朝代：清
体裁：联

路失羊肠险；云横雉尾高。
课儿联·其三百三
作者：梁鼎芬
朝代：清
体裁：联

浅浅月初上；冥冥花正开。
课儿联·其三百三十
作者：梁鼎芬
朝代：清
体裁：联

世乱肝肠裂；书多肺腑温。
课儿联·其三百三十一
作者：梁鼎芬
朝代：清
体裁：联

诗情疏柳外；琴意落花馀。
课儿联·其三百三十七
作者：梁鼎芬
朝代：清
体裁：联

画山须劲笔；题月见芳心。
课儿联·其三百三十三
作者：梁鼎芬
朝代：清
体裁：联

放逐非天意；栖迟损道心。
课儿联·其三百三十九
作者：梁鼎芬
朝代：清
体裁：联

读易梅花下；裁诗柳絮前。
课儿联·其三百三十二
作者：梁鼎芬
朝代：清
体裁：联

藕花如四壁；芝草拥千仙。
课儿联·其三百三十五
作者：梁鼎芬
朝代：清
体裁：联

栗里伤时者；桃源避世人。
课儿联·其三百三十八
作者：梁鼎芬
朝代：清
体裁：联

赠人鸲眼砚；相隐鸲头书。
课儿联·其三百三十六
作者：梁鼎芬
朝代：清
体裁：联

读书明治乱；看水识阴阳。
课儿联·其三百三十四
作者：梁鼎芬
朝代：清
体裁：联

新茶煎蟹眼；幼笋茁猫头。
课儿联·其三百九
作者：梁鼎芬
朝代：清
体裁：联

桓公勤运甓；伯起独辞金。
课儿联·其三百九十
作者：梁鼎芬
朝代：清
体裁：联

殿瓦奔苍鼠；江帆逐白鸥。